...napríklad elektronické trhovisko, ktoré za rok a pol svojho fungovania urobilo 50 tisíc obstarávaní v hodnote viac ako pol miliardy eur a ušetrilo, ku včerajšiemu dňu, 169, takmer 170 miliónov eur.

Údaje dostupné na webovom sídle Elektronického kontraktačného systému (" EKS ") uvádzajú, že počet verejných obstarávaní urobených prostredníctvom elektronického trhoviska je 50 506. Ušetrilo sa tak 169 386 413,94 eur. Výrok Roberta Kaliňáka preto hodnotíme ako pravdivý. 1. júla 2014 bolo spustené elektronické trhovisko, a to na základe zákona č. 343/ 2015 Z.z. o verejnom obstarávaní. Avšak až od 1. marca 2015 majú všetci verejní obstarávatelia povinnosť cezeň obstarávať. Elektronické trhovisko je jeden z nástrojov boja proti korupcii a je prvou súčasťou EKS. Ministerstvo vnútra riadi EKS, pričom prevádzku zabezpečuje konzorcium Anasoft, Slovak Telekom a TASR. Elektronické trhovisko pochvaľoval aj premiér Robert Fico: "Je to veľmi účinný nástroj pre všetky štátne inštitúcie, samosprávy a obce, ktoré budú cez trhovisko nakupovať bežné tovary a služby. Každý, kto bude mať záujem o takýto obchod, zadá adresu www.eks.sk , zadá, čo si želá kúpiť, pritom nikto nevie, kto nakupuje a kto dal ponuku. Vyhrá najlepšia cena." ( TASR ) Na nákup tovarov a služieb prostredníctvom elektronického trhoviska je stanovený minimálny limit tisíc eur a maximálny 207 tisíc resp.134 tisíc – pre štátne inštitúcie. Pri stavebných prácach môže byť maximálna cena dokonca až 5 186 000 eur. Minister vnútra po roku (1. marec 2016) povinného využívania tohto systému prejavil spokojnosť: " Odhadovali sme, že elektronické trhovisko malo za osem rokov priniesť úsporu 100 miliónov eur. Už za prvý rok prekročilo všetky plány a očakávania, k dnešnému dňu sme dosiahli úsporu 54 miliónov eur." Ďalej tiež uvádza, že sa priemerne cez EKS uzatvorí 110 obchodov, pričom stúpa aj počet súťažiacich – 5,13 na súťaž. Číselné údaje, ktoré vo svojom výroku uvádza Robert Kaliňák sa zhodujú s verejne dostupnými údajmi EKS: Uvádzame aj hodnotenie Transparency International (za prvý polrok pôsobenia EKS), v ktorom je za negatívum považovaná najmä nedostatočná konkurenciu dodávateľov, ale aj nízky počet registrovaných objednávateľov: "Celkový počet zaregistrovaných objednávateľov – teda ministerstiev, miest a obcí, štátnych firiem, škôl či nemocníc - je 4464, čo je zhruba tretina všetkých subjektov verejnej správy. Takých, ktorí vykonali aspoň jeden (aj neúspešný) obchod je ale len 1663. Teda deväť z desiatich verejných subjektov sa ešte na trhovisku, ktoré je určené na nákup bežných tovarov, služieb a stavebných prác od tisíc do zhruba 200 tisíc eur, nesnažili uskutočniť žiadnu zákazku. Je možné, že odkedy v marci vznikla povinnosť obstarávať cez trhovisko nič nepotrebovali. Do úvahy ale pripadá aj možnosť, že sa trhovisko snažia obchádzať. " Aktuálny počet objednávateľov stúpol na 5 393. Zaregistrovaných dodávateľov je 13 862. Transparency International (TI) sa venovala hodnoteniu tendrov vo verejnom obstarávaní za rok 2015, pričom k elektronickému trhovisku okrem iného uvádza. "Z vládnych reformných nástrojov si najlepšie vedie elektronické trhovisko, ktoré sa v roku 2015 rozbehlo v plnej prevádzke. Prinieslo ostrejšiu súťaž, dvojnásobne vyššie úspory oproti klasickým tendrom a tendre na ňom trvajú len týždeň. Celkovo má však trhovisko len obmedzený vplyv na úspory v obstarávaní – cez systém šli len tri percentá celkového objemu tendrov. Len každá štvrtá obec na Slovensku ho doteraz využila." ( .pdf , s. 1) V uvedenom hodnotení tiež udáva, koľko peňazí elektronické trhovisko stojí: "Ročná prevádzka podlimitného trhoviska vychádza podľa zverejnených faktúr na 2,8 milióna, zriadenie stálo 4,4 milióna, celková cena za 8 rokov teda už pri súčasnej „premávke“ vychádza na 27 miliónov eur, o niečo viac ako 20 miliónov, ktoré odhadoval minister Kaliňák." ( .pdf , s. 6) Kritikom elektronického trhoviska je Miroslav Beblavý, ktorému sa nepozdáva, že trhovisko je jedno a je v rukách štátu: "...navrhol vznik troch súkromných elektronických trhovísk, ktoré by medzi sebou súťažili, namiesto predraženého štátneho alebo monopolného súkromného elektronického trhoviska." ( SITA ) Dátum zverejnenia analýzy: 23.10.2016 Naspäť Nahlásiť chybu

EKS
zákona
1. marca 2015
www.eks.sk
TASR
limit
Minister vnútra
hodnotenie
Aktuálny počet
dodávateľov
.pdf
.pdf
SITA


Na oficiálnej stránke Európskej komisie sa nachádza štúdia zo septembra 2009 vypracovaná agentúrou Reckon, ktorá analyzuje rozdiel medzi ideálnymi a reálnymi príjmami z DPH (VAT Gap) vo vtedajších 25-tich štátoch EÚ - teda legálne aj nelegálne daňové úniky. Metodológia je podrobnejšie rozpísaná na strane 5 predmetnej štúdie. Analýza vychádza z údajov z rokov 2000 až 2006. Slovenská republika podľa tejto štúdie dosiahla v roku 2006 28%-nú mieru únikov vo výbere DPH, čo je, oproti ostatným krajinám EÚ, druhý najhorší výsledok. Horšiu hodnotu dosiahlo len Grécko s 30-timi percentami. Dátum zverejnenia analýzy: 07.11.2011 Naspäť Nahlásiť chybu

štúdia


Státní rozpočet České republiky pro letošní rok je o 10 miliard korun, o 10 korun miliard nižší, než byl státní rozpočet na loňský rok.

Tento výrok označujeme na základě srovnání skutečných návrhů objemů výdajů státního rozpočtu pro roky 2012 (před a po vázání výdajů) a 2013 jako pravdivý


Peter Pollák presadil zásadnú vec, ktorá Slovensko trápila, a to bolo to, že sa dávali sociálne dávky bez práce. Peter Pollák povedal, že budete si musieť dávky odpracovať.

Na podnet Petra Polláka, splnomocnenca vlády SR pre rómske komunity, boli v roku 2013 do platnosti uvedené tri piliére tzv. rómskej reformy. Jedným z týchto pilierov je aj zákon o pomoci v hmotnej núdzi, podľa ktorého majú poberatelia na sociálnu dávku nárok iba v tom prípade, ak v danom mesiaci odpracovali 32 hodín verejnoprospešných prác. Výrok je pravdivý. Peter Pollák pre TASR uviedol, že " v zákone o hmotnej núdzi sa zakomponovali tri najprísnejšie piliere rómskej reformy, ktoré sú ale nevyhnutné, ak sa majú napraviť krivdy medzi tými, ktorí chcú pracovať a tými, ktorí len čakajú na sociálne dávky, medzi tými, ktorí vedia, že musia do systému čímsi prispieť a tými, ktorí chcú systém len zneužívať. Názor niektorých ľudskoprávnych organizácií, ktorí zákon i tzv. rómsku reformu podrobujú neustále ostrej kritike síce vníma, no nepovažuje ju za relevantnú. " Daný zákon hovorí, že túto " základnú dávku v hmotnej núdzi budú (...) dostávať len tie sociálne odkázané osoby, ktoré odpracujú v rámci malých obecných služieb alebo dobrovoľníckych prác aspoň 32 hodín mesačne, za predpokladu, že im táto možnosť bude ponúknutá. Ak dlhodobo nezamestnaný nepreukáže iniciatívu a nezúčastní sa týchto prác, stráca nárok na dávku v hmotnej núdzi. " V tomto výroku pritom nehodnotíme, či príslušný zákon predstavuje riešenie "zásadnej veci, ktorá Slovensko trápila." Viacero expertov naznačuje, že nepredstavuje optimálne riešenie, a napriek rozhodnutiu Ústavného súdu je na hrane ústavnosti. Dátum zverejnenia analýzy: 27.02.2016 Naspäť Nahlásiť chybu

TASR zákon expertov rozhodnutiu


My zákony máme. Dokonca, dokonca nejakým spôsobom zločin z nenávisti k LGBTI komunite je prísnejšie trestaný od istej doby.

Slovenský Trestný zákon pozná tzv. inštitút osobitného motívu . Ak je spáchaný trestný čin z osobitného motívu, Trestný zákon počíta s uložením prísnejšieho trestu . V roku 2013 sa k jednotlivým skutkovým podstatám, ktoré predpokladajú osobitný motív pridal aj o trestný čin spáchaný z nenávisti pre sexuálnu orientáciu , výrok preto hodnotíme ako pravdivý.

Šéf Národnej kriminálnej agentúry Ľubomír Daňko po útoku na Zámockej ulici informoval, že NAKA vyšetruje útok ako obzvlásť závažný zločin úkladnej vraždy z osobitného motívu . Vraždu na Zámockej ulici neskôr vyšetrovatelia prekvalifikovali na obzvlášť závažný zločin teroristického útoku . Zmena kvalifikácie má vplyv aj na súvisiace trestné činy. V prípade schvaľovania teroristického útoku ide o jeden z ďalších teroristických trestných činov, a za schvaľovanie hrozí 3 až 10 rokov za mrežami.

osobitného motívu

prísnejšieho trestu

z nenávisti pre sexuálnu orientáciu

teroristického útoku


Tam (vo vízii PS, pozn.) je jasne napísané, že tieto dane (z darovania, dedičstva, z cukru, environmentálne dane, a pod.) budú zvyšovať.

Progresívne Slovensko má vo svojej vízii spomenuté zvyšovanie spomínaných daní. Vyššie dane vo vybraných sférach by podľa vízie PS mali kompenzovať výdavky potrebné na zníženie daňovej a odvodovej záťaže práce ( .pdf , s. 85). Výrok hodnotíme ako pravdivý. Vo vízii Progresívneho Slovenska sa bližšie udáva: „ Hoci celková daňová záťaž na Slovensku nie je nadmerná, jej rozdelenie by bolo potrebné lepšie vyvážiť za účelom zvýšenia spravodlivosti a zníženia trhových deformácií. Daňová a odvodová záťaž práce by mala byť postupne znížená na úkor vyšších daní v iných oblastiach. Z týchto treba vyzdvihnúť predovšetkým dane z nehnuteľností na základe ich trhovej hodnoty, ktoré patria k najmenej deformatívnym daniam. Ďalej dane z darov a dedičstva, ktoré – ak sú ich sadzby spravodlivo nastavené – môžu napomáhať k znižovaniu nerovností v príležitostiach. To isté platí aj pre environmentálne dane a dane na zdraviu škodlivé tovary ako cigarety, alkohol či cukor. " ( pdf ., vízia PS 2018)

.pdf pdf


Veď moja vláda bola principiálne proti privatizácii. Sprivatizovali sme my niečo v rokoch 2006 - 2010?

Róbert Fico už pred voľbami v roku 2006 deklaroval, že za jeho vlády nedôjde k privatizácií strategických podnikov : "SMER – sociálna demokracia zásadne odmieta doprivatizáciu strategických podnikov."

privatizácií strategických podnikov

programovom vyhlásení vlády

Cargu

Bratislavkom letisku

ministerstve obrany

Ponukové konanie č.2/2009; ÚŠZV-692-21/2009


Teraz som to čítal, že napríklad Doprastav s ďalšou firmou TSS, sa mi zdá neviem čo, dostali zákazku od železníc 370 miliónov eur. No prepáčte, Doprastav, ktorý bol v reštrukturalizácii, nevyplatil povedzme nejakých tých svojich dodávateľov?

Je pravdou, že Doprastav svojich malých dodávateľov nevyplatil. V súčasnosti sa Doprastav spolu s firmou TSS Grade uchádzajú o zákazku od ŽSR v hodnote približne 370 miliónov eur, avšak súťaž o túto zákazku ešte nie je ukončená, teda neplatí, že Doprastav zákazku dostal, ako tvrdí Bugár. Zatiaľ je len známe, že Doprastav podal najnižšiu ponuku. Výrok preto hodnotíme ako nepravdivý. Štátne Železnice Slovenskej republiky v novembri 2015 predložili ponuky na modernizáciu železničnej trate medzi Púchovom a Považskou Teplou. Do zákazky, ktorej hodnota je 367,9 milióna eur, sa podľa informácií denníka SME prihlásili aj firmy, ktoré si práve prešli ozdravovacím procesom. Medzi nimi je aj Doprastav (firma sa nachádzala v reštrukturalizácii od apríla 2014), TSS Grade(tá reštrukturalizáciou prešla ešte v roku 2013) a Váhostav. Minister dopravy Ján Počiatek hovoril o otvorení troch úsekov diaľnic do konca roka 2015, pri ktorých spustil súťaže ešte jeho predchodca. Počas jeho éry stavbári tlačili ceny slovenských diaľnic na hranu. Napríklad Doprastav so Strabagom stlačili cenu svojho úseku neďaleko Prešova o viac ako polovicu. Tieto kroky mali za následok nielen nevyplatenie malých dodávateľov, ale aj odpis miliónových dlhov zo strany Doprastavu a Váhostavu, píše SME .

Článok denníka SME z 11. februára 2016 hovorí nasledovné: „ Začiatkom minulého roka stavebná spoločnosť Doprastav definitívne odpísala svoje miliónové dlhy. Teraz, viac ako rok po reštrukturalizácii, smeruje podnik k prvej veľkej verejnej stavebnej zákazke. Na dosah má modernizáciu železničného úseku na Považí. Podľa informácií denníka SME Doprastav, ktorý je lídrom konzorcia spolu s firmou TSS Grade a spoločnosťou Metrostav, dal najnižšiu ponuku. V súťaži ponúkol cenu približne 365 miliónov eur. „V stredu bolo otváranie obálok s kritériom cena. Konzorcium, ktorého sme členom, podalo najnižšiu ponuku,“ povedal SME generálny riaditeľ TSS Grade Dušan Chovanec(...) Ak by Doprastav s TSS Grade a Metrostavom uspeli, TSS Grade by sa tak spolupodieľala na tretej veľkej železničnej stavbe. Keď dochádza k otváraniu obálok s cenovými ponukami, znamená to, že súťaž sa pomaly blíži ku koncu. Štátny správca tratí a niektorých železničných staníc - Železnice Slovenskej republiky - teraz bude cenu vyhodnocovať . Obálky sa otvárali sedem mesiacov po tom, čo železnice súťaž na modernizáciu tohto úseku vypísali. Hodnotu zákazky vtedy odhadli na 368 miliónov eur, teda ponuka Doprastavu je iba o niečo nižšie než tieto odhady. K otváraniu s obálok s cenami dochádza tesne pred marcovými parlamentnými voľbami. Kedy železnice plánujú tento tender uzavrieť, nekomentovali. „Až do skončenia výberového konania sa nebudeme vôbec vyjadrovať,“ povedala hovorkyňa ŽSR Martina Pavliková. Zabrzdiť celý proces môžu prípadné námietky stavbárov. ŽSR zo súťaže vylúčili Strabag s Váhostavom. „Váhostav podal ponuku spolu so Strabagom. S otázkami týkajúcimi sa tejto zákazky je nutné obrátiť sa na lídra združenia, teda na Strabag,“ konštatoval hovora Váhostavu Tomáš Halán. Samotný Strabag sa súťaž až do jej skončenia rozhodol nekomentovať. Do tendra sa však podľa informácii denníka SME zapojili aj ďalšie firmy. Medzi nimi boli napríklad Porr, Eurovia, OHL ŽS. V novembri ŽSR nepotvrdili, či tieto spoločnosti do súťaže išli. Pavliková vtedy len skonštatovala, že do súťaže sa prihlásilo celkovo päť konzorcií. "

SME SME SME


To znamená, že ak hovorím dnes na medziročnej báze pri medziročnom porovnaní o inflácii niekde na úrovni troch percent tak jeden percentuálny bod je tu vďaka prijatému úsporného balíčku. To znamená 1/3 sa na tom podieľa úsporný balíček Ivety Radičovej. Nie 65% alebo 70% ako to tvrdil Smer na svojej tlačovej konferencií.

Prognóza (pdf) Ministerstva financií zo 14. septembra 2010 odhaduje infláciu CPI na rok 2011 na 3,7%, harmonizovaná inflácia by mala dosiahnuť 3,5%. Prognózy MF z júna ešte hovorili o úrovni 3,0% na rok 2011. Najnovšia makroekonomická prognóza (.pdf) MF SR z 8. februára 2011 predpokladá infláciu v roku 2011 na úrovni 3,5%. O tom aký ma vplyv ozdravný balíček na rast cien sa píše práve v septembrovom materiály. Na štvrtej strane uvádza, že celkový vplyv navrhovaných opatrení (zvýšenie sadzby na pivo - neprešlo; zvýšenie sadzby na tabak a tabakové výrobky; zrušenie daňového oslobodenia pri energetických daniach; zrušenie daňového zvýhodnenia pre biopalivá v zmesi s fosílnym palivom; poplatok pre štátne hmotné rezervy; poplatok za likvidáciu jadrových zariadení; diaľničné známky) na priemernú ročnú infláciu (p.b.) na rok 2011 by mal byť 0,98 %(t.j. príspevok k inflácii). Ako ostatné faktory pôsobiace na zvyšovanie cien v roku 2011 analýza uvádza zdražovanie ropy, zlú úrodu a posilňovanie dolára. Vplyv balíčka na inflácií je potom menší ako jedna tretina. Na stránke strany Smer-SD nájdeme vyjadrenie aj záznam tlačovej besedy z 9. januára 2011. " SMER-SD očakáva, že rast inflácie bude rekordný v roku 2011, najmä kvôli zdražovaciemu balíčku, ktorý zbytočne vláda prijala. " Záznam si môžete pozrieť tu . Na ďalšej tlačovej konferencii 14. februára sa Robert Fico vyjadril , že " podstatná časť zdražovania ide na vrub nezmyselného pravicového balíčka, ktorý pripravila a schválila vláda Ivety Radičovej." Hoci R. Fico nikde nekvantifikuje "podstatnú časť" , dávame za pravdu J. Kollárovi, že R. Fico v tomto prípade nehovorí pravdu. Dátum zverejnenia analýzy: 21.02.2011 Naspäť Nahlásiť chybu

Prognóza
makroekonomická prognóza
tu
vyjadril


Eurofondy nám sanujú medzi 70 a 80 % investičných potrieb Slovenskej republiky.

Podobný výrok sme už overovali v relácii Na telo z 10. februára 2013 i ďalších ( O5M12 , 3. februára 2013 a V politike , 3. februára 2013) Skutočnosť, že eurofondy sanujú investičné potreby SR vo výške 70 a 80 %, uvádzajú viaceré médiá: Euractiv.sk (18. decembra, 2012): "Ako poukázal štátny tajomník, nedá sa to však porovnávať, lebo rozpočet EÚ je najmä o investíciách. V prípade Slovenska ide o významný zdroj. Európske prostriedky predstavujú 75 % verejných investícií." O cca 75% hovorí aj štúdia (.pdf, s.25) Františka Palka, štátneho tajomníka Ministerstva financií, ktorá sa odvoláva na dokument (.pdf) Európskej komisie "Position of the Commission Services on the development of the Partnership Agreement and programmes in SLOVAKIA for the period 2014-2020" . Analýza tohto dokumentu však hovorí iba o tom, že "Fondy SSR tak poskytnú dôležitý zdroj verejných investícií" presné číslo však neuvádza. O troch štvrtinách až 80 % hovorí štúdia Slovenskej ekonomickej spoločnosti - Nezávislé združenie ekonómov Slovenska (Aktivity - Pravidelné diskusie ku kľúčovým problémom - Eurofondy nevyužívame dostatočne na hospodársky rast). Projektový tím Demagog.sk nedokázal nájsť relevantnú informáciu o percente verejných investícií pochádzajúcich z eurofondov,preto hodnotíme výrok ako neoveriteľný.

Na telo
O5M12
V politike
Euractiv.sk
štúdia
dokument
štúdia


Áno, je pravda, 1,5 milióna, 1,6 milióna, o ktorých pani ministerka hovorila, sme sa snažili dostať do opery. Ja veľmi konkrétne poviem prečo, pretože hudobníci, ktorí hrali v symfonickom orchestri, ktorí hrali v Slovenskej filharmónii atď. mali rádovo niekoľko sto EUR vyššie platy boli to takí istí muzikanti ako tí naši v tej opere a jednoducho dospeli sme k situácii, že zamestnanci opery v zbore odchádzali do filharmónie, odchádzali do RTVS atď.

Argumentácia Ľubice Laššákovej nesedí. Slovenské národné divadlo dalo síce v roku 2019 na mzdy a poistné o vyše 2,8 milióna eur viac než pôvodne plánovalo a asi 1,3 milióna z toho hradil štát. Hudobníkom SND medziročne (2018/2019) stúpli priemerné mesačné platy. No tie stúpli aj hudobníkom filharmónie a rozdiel medzi ich priemernými platmi a platmi hudobníkov SND sa aj po deklarovanom naliatí väčšieho množstva peňazí do opery (SND) zvýšil. Tvrdenie Ľubice Laššákovej preto hodnotíme ako celok ako nepravdivé. V decembri 2019 Ministerstvo kultúry oznámilo, že našlo peniaze na zvýšenie platov technických zamestnancov Slovenského národného divadla aj na odmeny pre umelcov. Ministerka Ľubica Laššáková tiež iniciovala valorizovanie platov o 10 percent pre tie časti zamestnancov, ktoré boli dovtedy z plošného valorizovania platov vyňaté. Zo Správy o činnosti vyplýva , že SND minulo v roku 2019 na mzdy a poistné z vlastných tržieb o vyše 2,8 milióna eur viac než pôvodne plánovalo. Porovnanie miezd SND a SF 2018 Podľa informácií, ktoré portálu Demagóg.SK poskytlo Ministerstvo kultúry, bola priemerná základná mzda hudobníkov SND v roku 2018 953 eur, s príplatkami to bolo 1123 eur. Priemerná základná mesačná mzda hudobníkov v orchestri Slovenskej filharmónie bola k 31.12.2018 1215,1 eur, s príplatkami 1537 eur. Priemerná základná mesačná mzda hudobníkov Slovenského filharmonického zboru bola k 31.12.2018 1002,4 eur, s príplatkami 1245,6 eur. Hudobníci SND teda v roku 2018 v priemere bez príplatkov zarábali o 262 eur menej (s príplatkami o 414 eur menej) ako hudobníci orchestra filharmónie. V porovnaní s hudobníkmi filharmonického zboru zarábali v priemere o asi 50 eur menej (s príplatkami o 122 eur menej). „ Podotýkame, že v rámci mzdy majú výkonní umelci v Slovenskej filharmónii zabudované príplatky za postúpenie autorských práv za zvukovo-obrazové záznamy, ktoré SF streamuje na internete ,” doplnil pre Demagóg.SK riaditeľ Slovenskej filharmónie Marián Lapšanský. K odchodom umelcov uviedol, že „ v rokoch 2017 až 2019 Slovenská filharmónia prijala 19 výkonných umelcov do orchestra Slovenská filharmónia, Slovenského filharmonického zboru a Slovenského komorného orchestra; z toho bolo 5 zo SND – 2 orchester SF (2017 a 2019), 2 zbor SFZ (2019) a 1 SKO (2017).” Porovnanie miezd SND a SF 2019 Podľa informácií, ktoré portálu Demagóg.SK poskytlo Ministerstvo kultúry, bola priemerná základná mzda hudobníkov SND v roku 2019 1049 eur, s príplatkami to bolo 1221 eur. Priemerná základná mesačná mzda hudobníkov v orchestri Slovenskej filharmónie bola k 31.12.2019 1355,3 eur, s príplatkami 1681,5 eur. Priemerná základná mesačná mzda hudobníkov Slovenského filharmonického zboru bola k 31.12.2019 1077 eur, s príplatkami 1318 eur. Hudobníci SND teda v roku 2019 v priemere bez príplatkov zarábali o 306 eur menej (s príplatkami o 460 eur menej) ako hudobníci orchestra filharmónie. V porovnaní s hudobníkmi filharmonického zboru zarábali v priemere o asi 28 eur menej (s príplatkami o 97 eur menej). Hudobníkom orchestra teda išiel medziročne 2018/2019 plat hore - no rozdiel v porovnaní s hudobníkmi orchestra filharmónie sa zvýšil, kym rozdiel v porovnaní s hudobníkmi filharmonického zboru sa znížil.

našlo vyplýva


Robíte rozpočet na roky 2014 až 2016 a si tam pekne naplánujete na rok 2015, myslím, ma opravte, ak sa mýlim, nejakú sumičku okolo 1 miliardy korún a tú sumičku nazvete, eur, že to bude z transféru štátnych aktív.

Vlastný dokument schváleného rozpočtu na roky 2014 až 2016 sa v kapitole 5.1 uvádza (s. 153): "5.1.9. V roku 2015 sa plánuje realizovať predaj aktív štátu v objeme 1 mld. eur. Pôjde o finančnú operáciu, ktorá nemá vplyv na schodok rozpočtu verejnej správy v metodike ESA 95." Výrok J. Kollára hodnotíme ako pravdivý. Dátum zverejnenia analýzy: 17.02.2014 Naspäť Nahlásiť chybu

rozpočtu


Veď teraz sa obstarávajú autobusy, kde 20% má kritérium, že musia mať 5 dverí. Zhodou okolností, široko ďaleko je len jeden výrobca, ktorý dodáva autobusy s piatimi dverami.

Počet dverí a hmotnosť sú technickými podmienkami, no trolejbus s piatimi dverami získa len 14 bodov zo 100 a nie 20 ako uvádza R. Procházka. Výrok preto hodnotíme ako nepravdivý. Poslanec Procházka hovorí o tendri Dopravného podniku Bratislava na nákup nových trolejbusov, v ktorom je jedným z kritérií počet dverí (preferovaný počet dverí trolejbusu je 5). Táto podmienka údajne výrazne napomáha jednému z účastníkov, konkrétne výrobcovi SOR, nakoľko päťdverové trolejbusy väčšina iných dielní nevyrába. Vo veci sa už jeden zahraničný uchádzač obrátil na ÚVO, ktorý vec začal prešetrovať . Kritéria na hodnotenie ponúk sú nasledovné ( Verejné obstarávanie ): 1. 1.Celková cena trolejbusov spolu v € bez DPH - 40 2. 2. Cena údržby 1 trolejbusu za 1 rok t.j. 70 000 km z obdobia údržby poskytovanej uchádzačom 8 rokov, t.j. z 560 000 km spolu bez DPH - 20 3. 3. Úroveň technického riešenia - 40 Podľa informácií denníka SME (11. januára 2013) je dlhý trolejbus s päť a viac dverami napríklad dostane 14 bodov zo 100 bodov, a ten čo má dverí menej, dostane nulu. Dátum zverejnenia analýzy: 04.02.2013 Naspäť Nahlásiť chybu

tendri
výrobcovi
obrátil
prešetrovať
Verejné obstarávanie
SME


Dobroslav Trnka bol navrhnutý pánom poslancom Mamojkom a my sme mu dávali hlasy.

V prvom kole voľby generálneho prokurátora skutočne podľa SME navrhol D. Trnku na post generálneho prokurátora poslanec M. Mamojka. Súčasne bol navrhnutý členom SDKÚ-DS S.Janišom. SME tiež na základe slov poslankyne Smer-SD J. Laššákovej píše: "Poslanci Smeru-SD mali pri hlasovaní voľnú ruku, ale všetci hlasovali za Trnku. Laššáková predpokladá, že rovnako budú postupovať aj vo štvrtok v druhom kole."

SME


V roku 2011 zriadená Komisia mesta pre cyklistickú dopravu a v roku 2013 Komisia mesta Bratislava pre verejnú dopravu. Obe komisie sú poradnými orgánmi primátora a majú pravidelné rokovania. Ich členmi sú okrem primátora a odborných pracovníkov magistrátu pre danú oblasť dopravy, poslancov a zástupcov mestských častí aj zástupcovia rôznych občianskych združení či iniciatív, aktívnych v podpore cyklistickej alebo verejnej dopravy.

Na základe dostupných informácií uverejnených na stránke mesta Bratislava hodnotíme tento výrok ako pravdivý.

Komisia mesta pre cyklistickú dopravu

štatúte

štatúte

rokovaní

rokovania


My tým, že sme prijali zákon sme vlastne účinky maďarského zákona zastavili. Ukazuje sa to, že vlastne len jeden prípad bol taký, ktorý si požiadal o občianstvo a zároveň ho stratil.

Podľa článku denníka Pravda z 25. januára 2011 prišlo o slovenské občianstvo zatiaľ 25 ľudí, z toho jedna osoba kvôli tomu, že prijala maďarské občianstvo. Aktualizovaná správa SITA ( 14.február ) hovorí o 32 občanoch, ktorí stratili občianstvo a rovnako zatiaľ len v prípade jedného občana sa jednalo o stratu občianstva v prospech Maďarskej republiky.

článku


Nigel Farage, ale aj niektorí ďalší argumentujú tým, že Británia dnes platí príliš veľa do Európskej únie. Je pravda, že Británia je čistý platca...

To, že je Velká Británia cistým platcom do rozpoctu Únie, Demagog.SK už rozoberal viackrát - naposledy v debate V politike z 5. júna 2016 . Nigel Farage sa zas pomerne expresívne vyjadril, že Británia platí príliš vela do EÚ. Výrok Martina Klusa preto hodnotíme ako pravdivý.

5. júna 2016
píše
vyjadril
vyjednali
vyjadril
kritizuje
stránkach
.xls
vyjednat
zlavu


Ak ale niekto naozaj príde len a len s predstavou osobného osočovania a nechce sa mi opakovať aj niektoré slová pána predsedu Národnej rady, ktorý mimochodom dnes už dourážal nielen svojich kolegov, ale aj našich európskych partnerov...

Nevieme na čo P. Paška poukazuje keď obviňuje R. Sulíka z urážania kolegov aj európskych partnerov.


Obmedziť maximálnu dávku nezamestnaným na úroveň priemernej mzdy. No dobre, ale to sme navrhovali a bolo povedané, že nie.

Tento návrh bol súčasťou prvého listu (s 1 .pdf) strany Most-Híd odoslaného 6. júna 2012 premiérovi Ficovi.

listu
brífingu
vyjadril iba všeobecne
prílohe druhého listu
celý druhý list
Pravda


KDH a náš poslanecký klub podporuje iniciatívu a snahu za zrovnoprávnenie všetkých občanov pred zákonom vrátane zrušenia trestnoprávnej imunity ešte jednej kategórie, a to sú sudcovia SR.

KDH podľa nám dostupných informácií otvorene nevystupovalo za zrušenie trestnoprávnej imunity pre sudcov počas rušenia trestnoprávnej imunity pre poslancov, ale až po jej zrušení. Zmienka u zrušení imunity ústavných činiteľov (aj sudcov) za nachádzala od roku 2002 vo volebnom programe len v roku 2006 a 2012. Počas vlády I. Radičovej dokonca raz samotní poslanci KDH hlasovali proti návrhu zrušeniu trestnoprávnej imunity pre ústavných činiteľov.

SITA
TASR
ústavný zákon
legislatívneho procesu
NR SR
2002
2006
2010
2012
TASR
vládny návrh zákona
hlasovalo
hlasovalo


My máme teraz dlhodobý kontrakt s Ruskou federáciou, do roku 2027 a do roku 2028.

Predseda vlády správne uvádza, že dlhodobý kontrakt s štátny Gaspomom, vlastneným Ruskou federáciou je do roku 2028. Výrok hodnotíme ako pravdivý.

štátny dokumentu Energia.sk


Zrekonštruovalo (v čase členstva v EÚ, pozn.) sa vyše 1 000 skôl. Stovky kilomertov diaľníc sa postavilo.

Podľa informácií Európskej komisie na Slovensku sa za 10 rokov členstva SR v EÚ zrekonštruovalo vyše 1020 škôl a postavilo sa vyše 100 km diaľnic a rýchlostných komunikácií, pričom ďalších 112 km je vo výstavbe. Maroš Šefčovič evidentne preháňa keď tvrdí, že sa jedná o "stovky" kilometrov diaľníc. Jeho výrok preto hodnotíme ako nepravdivý. Dátum zverejnenia analýzy: 19.05.2014 Naspäť Nahlásiť chybu

informácií


Ja som s ňou hovoril a ona jasne dala stanovisko, že peniaze vráti a to je najpodstatnejšie, že uznala chybu, ktorá sa stala.

Zmluvy oboch predstaviteliek bývalého vedenia Ministerstva práce, sociálnych vecí a rodiny sú už vypovedané, stalo sa tak na podnet exministerky po medializácii informácií. Viera Tomanová ale chybu neuznala: "Reagujem tak na absolútne neopodstatnené a nezmyselné útoky súčasného vedenia rezortu voči mojej osobe. Keďže minister práce Jozef Mihál (SaS) nezareagoval na moju včerajšiu (7.9.) verejnú výzvu a ministerstvo od zmluvy neodstúpilo, urobila som tak dnes sama" . "Príjem za odvedenú odbornú prácu pri realizácii jedného z nosných národných projektov, ktoré okrem iného gestoruje rezort práce, venujem inštitúcii poskytujúcej sociálne služby odkázaným občanom, respektíve výchove mladých ľudí," dodala tiež.

Zmluvy


Hovorím, že, že jedného dňa budeme musieť kúpiť aj zbraňové systémy pre tie Black Hawky, lebo prvé boli nakúpené len autobusy. Potom, teraz sa nakúpili ešte niektoré, ktoré už sú plne vyzbrojené.

Slovensko od amerických ozbrojených síl nakúpilo viacúčelové vrtuľníky typu Black Hawk. Tie bývajú často nazývané aj autobusy, pretože slúžia primárne na transport osôb či záchranárske akcie a nedisponujú výzbrojou. Ministerstvo obrany preto v roku 2021 rozhodlo, že príde k obstaraniu ďalších dvoch vrtuľníkov, ktoré už sú vybavené pre špeciálne operácie.

V roku 2016 bol ministerstvom obrany schválený nákup deviatich viacúčelových vrtuľníkov UH-60M Black Hawk z USA. Bývalý minister obrany Martin Glváč ich v tom čase objednal bez akejkoľvek výzbroje a z toho dôvodu sú vrtuľníky vhodné len na prepravu osôb či materiálu alebo na rôzne záchranné akcie. Na ministerstve ich preto prezývajú aj „autobusy“. V roku 2021 ministerstvo obrany na čele s ministrom Naďom rozhodlo , že príde k obstaraniu ďalších dvoch rovnakých UH-60M vrtuľníkov, ktoré však už majú byť plne vybavené na špeciálne operácie a budú disponovať systémami vlastnej ochrany. Súčasťou kontraktu sú aj systémy a náhradné diely vhodné aj pre tie vrtuľníky, ktoré Slovensko už vlastní.

schválený vhodné rozhodlo kontraktu


Nikto ich teraz za pár gramov jednej dávky (marihuany, pozn.) nezatvára do basy.

Prvá časť výroku je neoveriteľná. Nepoznáme koreláciu medzi množstvom zadržaného množstva a výškou trestu. Faktom je, že podľa najnovšej dostupnej štatistiky (2007) sa prechovávanie drog pre vlastnú spotrebu skončilo v 48 prípadoch nepodmienečným trestom. Podrobná štatistika (2007) je dostupná tu .

tu


Tá zaočkovanosť zdravotníckeho personálu je niekde nad úrovňou 70 % a u tých najrizikovejších skupín, tzn. tých, ktorí sú priamo v kontakte s covidovými pacientami, tzn. infekčné oddelenia, pľúcne a jednotky intenzívnej starostlivosti, tak tam je lekárov viac ako 90 %, (u sestier okolo 80).

K 10.augustu hovoril rezort zdravotníctva o 76-percentnej zaočkovanosti zdravotníckeho personálu v ústavných zdravotníckych zariadeniach. Ministerstvo neskôr zverejnilo infografiku, v ktorej uvádza, že zaočkovaných je viac ako 80% lekárov a viac ako 90% lekárov pracujúcich na jednotkách intenzívnej starostlivosti (JIS) alebo anestéziologisko-resuscitačných oddeleniach (ARO). Tvrdenie Vladimíra Lengvarského preto hodnotíme ako pravdivé.

hovoril zverejnilo


Ja sama pracujem v zariadení pre seniorov.

Andrea Turčanová je momentálne riaditeľkou Domova sociálnych služieb a domova dôchodcov sv. Dominika v Petrovanoch. Výrok preto hodnotíme ako pravdivý.

Turčanová Domova zoznam


Mesto Košice nie je hlavným organizátorom majstrovstiev sveta v hokeji, je len suborganizátorom.

Hlavným organizátorom majstrovstiev sveta v hokeji, ktoré sa budú v roku 2019 konať v Bratislave a v Košiciach, je Medzinárodná hokejová federácia . O usporiadanie sa stará Organizačný výbor v tomto prípade v spolupráci s mestom Košice a Košickým samosprávnym krajom. Mesto Košice je teda skutočne len suborganizátorom. Výrok hodnotíme ako pravdivý.

Medzinárodná hokejová federácia
usporiadanie


S tým, že rastový fond je najviac sporiteľov, tam by sa mali zvýšiť poplatky a mala by sa tam vlastne zrušiť garancia.

Podľa najnovších údajov, ktoré sa nám podarilo nájsť je v rastovom fonde najviac peňazí. NBS vo svojej Správe o finančnej stabilite za prvý polrok 2010 (.pdf) uvádza: Distribúcia spravovaného majetku medzi konzervatívne, vyvážené a rastové fondy si zachovala dlhodobý pomer 4,5% – 29% – 66%. V rastovom fonde bolo podľa nasledujúcej tabuľky z ministerstva práce ku koncu roka 2009 suverénne najviac.

z ministerstva práce


testovaci vyrok kvoli technickym problemom - skopiruj tento text a umiestni nan akykolvek odkaz/link.

odkaz/link.


Ja som sa vyjadril, pretože Národná rada k tomuto problému prijala novelu zákona k rokovaciemu poriadku, kde sa snažili zmeniť tajnú voľbu na voľbu verejnú. Ja som tento zákon okamžite vrátil, pretože som to nevidel racionálne.

Prezident vrátil novelu zákona o rokovacom poriadku NR SR na opätovné prerokovanie. Dôvody, prečo sa takto rozhodol, si môžete prečítať tu (.pdf).

vrátil tu


Mladá žena (Zuzana Hlávková, pozn.), ktorá pôsobila na ministerstve zahraničných vecí povedala, že jej šéfka (Mašurová, pozn.) jej povedala toto, toto a toto. Tá šéfka do 4 hodín, ako to vyšlo v novinách, povedala, že to je absolútne klamstvo. Nikto neuverejnil už vyjadrenie jej šéfky, že to, čo povedala mladá žena, je absolútne klamstvo.

Mladá žena, ktorú označuje premiér Robert Fico je bývalá zamestnankyňa ministerstva zahraničných vecí, Zuzana Hlávková. Pred týždňom informovala na tlačovej konferencii Transparency International Slovensko, že rezort sprostredkoval predražené zákazky súvisiace s prezentáciou loga slovenského predsedníctva. Viaceré médiá informovali o tom, že Slavomíra Mašurová (nadriadená Hlávkovej, riaditeľka predsedníckeho odboru pre komunikáciu) nesúhlasila s vyjadrením Zuzany Hlávkovej, že by jej posunula videonahrávku, ako má vyzerať videoprogram, s tým, že je to od agentúry s ktorou pravidelne spolupracuje SMER. Preto hodnotíme výrok Roberta Fica ako nepravdu. To, či sa k tomu vyjadrila do 4 hodín po uverejnení prípadu však hodnotiť nevieme. Nie je pravdou, že by médiá zamlčali spochybňujúcu reakciu Mašurovej, o čom svedčia aj nižšie uvedené príklady:

Denník SME : "O podozrivých kšeftoch vedela podľa Hlávkovej aj šéfka komunikačného odboru Slavomíra Mašurová, ktorá s nimi tiež nesúhlasila. V stanovisku z utorka však Mašurová povedala, že s Hlávkovou nesúhlasí."

Komentované správy Radoslava Cholevu na Denníku N : "Na Hlávkovej obvinenia reaguje aj samotný rezort v mene Hlávkovej nadriadenej, riaditeľky predsedníckeho odboru pre komunikáciu Slavomíry Mašurovej. Tá Hlávkovej údajne posunula videonahrávku, ako má vyzerať program počas jedného z predsedníckych podujatí, s tým, „že by to mala robiť nejaká smerácka agentúra“. Tlačový odbor rezortu diplomacie v mene uvedenej pracovníčky túto interpretáciu „jednoznačne odmieta, riaditeľka odboru S. Mašurová sa od takýchto tvrdení dištancuje a nikdy nič také nepovedala“. Ministerstvo tiež dodalo, že takisto jednoznačne odmieta obvinenia na adresu svojich zamestnancov, predstaviteľov a spolupracovníkov z úst bývalej zamestnankyne, ktoré sú „nepravdivé, opierajú sa len o subjektívne dojmy a čiastkové informácie vytrhnuté z kontextu“."

Pravda : "V stanovisku tlačový odbor rezortu diplomacie v mene uvedenej pracovníčky túto interpretáciu „jednoznačne odmieta, riaditeľka odboru S. Mašurová sa od takýchto tvrdení dištancuje a nikdy nič také nepovedala“."

Hospodárske noviny
Denník SME
Denníku N
Pravda


Za mňa sme dali 800 000 SK (pokutu, pozn.).

Je pravdou, že za úradovania Z. Simona na poste ministra pôdohospodárstva bola udelená pokuta vo výške 850 tisíc korún. Výrok hodnotíme ako pravdivý. TASR , 6. apríla 2006: "Niektoré rozhodnutia o pokutách z roku 2005, ktoré vyplynuli z potravinových kontrol inšpektorov Štátnej veterinárnej a potravinovej správy v obchodných prevádzkach, už nadobudli právoplatnosť, informoval minister pôdohospodárstva Zsolt Simon. V Bratislave sa rozhodnutia týkajú hypermarketov Tesco, Carrefour a obchodných jednotiek Billa a Kaufland. Pokutu 300 000 Sk dostal hypermarket Tesco Zlaté piesky za nezabezpečenú identifikáciu vysledovateľnosti hovädzieho mäsa a nedostatočnú hygienu. Ten istý hypermarket dostal aj pokutu 150 000 Sk za neoddelené skladovanie potravín, ktorým uplynula lehota spotreby. Za nezabezpečenú identifikáciu vysledovateľnosti hovädzieho mäsa dostal pokutu 555 000 Sk hypermarket Carrefour v Polus City Center, 650 000 Sk predajňa Billa v Podunajských Biskupiciach na Kazanskej ceste za senzorickú zmenu slaniny, sťažnosť na prebaľovanie syrov a úmyselné predlžovanie dátumu spotreby u syrov. Hypermarket Carrefour na Panónskej ceste v Petržalke dostal pokutu 850 000 Sk za predlžovanie trvanlivosti predávaného hovädzieho mäsa a marinovanie mäsových výrobkov a Kaufland na Romanovej ulici v Petržalke 200 000 Sk za opakovaný výskyt trusu hlodavcov a nesplnenie opatrenia vydaného regionálnou veterinárnou správou. Dátum zverejnenia analýzy: 08.10.2013 Naspäť Nahlásiť chybu

TASR


... v BSK chýba 4500 miest v škôlkach, aj keď škôlky sú v právomoci obcí a mestských častí, župa vlastní pozemky a objekty, ktoré môže poskytnúť...

V minulom roku chýbalo v Bratislavskom kraji celkovo 4 677 miest v materských školách. Ako uvádza Juraj Droba, správa škôlok je v právomoci obcí a mestských častí, no zároveň vyššie územné celky disponujú vlastnými pozemkami, s ktorými môžu nakladať. Výrok preto hodnotíme ako pravdivý.

.xls
596/2003 Z. z.
302/2001 Z. z.
446/2001 Z. z.
pôsobnosti BSK


Veď viete, že už dnes existuje systém štátnej finančnej pomoci, ktorý práve motivuje ľudí aby sa aktivizovali, aby sa zúčastňovali napr. na rekvalifikáciách, aby sa zúčastňovali na aktivačných prácach a potom majú nárok, aby získali príslušné sociálne dávky. My sme zaviedli systém, pri ktorej je podpora v hmotnej núdzi práve naviazaná na to, aby podporovala aktivitu. Aby tí ľudia cítili, že keď sa aktivujú, keď sa snažia nájsť si prácu, keď sa snažia rekvalifikovať, aby dostali od štátu viacej. Ten systém dnes existuje a funguje.

Samotná dávka v hmotnej núdzi aktivitou podmienená nie je. K príspevkom v hmotnej núdzi je však možné získať príspevky, napríklad aktivačný príspevok. Podľa informácií Dávkového informačného systému ministerstva práce: " Aktivačný príspevok motivuje občana v hmotnej núdzi, aby sa aktívne spolupodieľal na riešení sociálnej situácie seba a osôb s ním spoločne posudzovaných čo znamená, aby si aktívne hľadal uplatnenie na trhu práce, zvyšoval si kvalifikáciu a zručnosti, vykonával menšie obecné služby uskutočňované na základe dohody s úradom alebo obcou." Pravdivá je teda len tá časť Ondrušovho výroku, kde tvrdí: "My sme zaviedli systém, pri ktorej je podpora v hmotnej núdzi práve naviazaná na to, aby podporovala aktivitu. Aby tí ľudia cítili, že keď sa aktivujú, keď sa snažia nájsť si prácu, keď sa snažia rekvalifikovať, aby dostali od štátu viacej. Ten systém dnes existuje a funguje." Dátum zverejnenia analýzy: 28.02.2011 Naspäť Nahlásiť chybu

dávka v hmotnej núdzi
Dávkového informačného systému


Som predseda Csemadoku, to je kultúrny a spoločenský zväz Maďarov na Slovensku ...

Podľa webovej stránky Csemadoku je predsedom ZSUZSANNA BITTERAOVÁ . Rovnaké meno je uvedené aj v maďarskej verzii, s dovetkou že sa jedná o vedenie do roku 2013. Meno Gyulu Bárdosa nie je vo vedení uvedené. Jedná sa však v oboch prípadoch o správy z roku 2010.

stránky
ZSUZSANNA BITTERAOVÁ
Správa
tu
tu


A do vlády, k vašej ochrane spotrebiteľa. Do vlády idete s materiálom na návrh zrušenie uznesenia, ktorý sa volá zvýšenie úrovne finančného vzdelávania a všeobecnej finančnej osvety a navrhujete úlohu zrušiť z dôvodu neaktuálnosti.

Na základe uznesenia c. 98/2011 vláda zrušuje "A.55. - v úlohe B.2 uznesenia vlády SR c. 734 zo 14. 10. 2009 pre podpredsedu vlády a ministra financií – v spolupráci so spolugestormi opatrení zabezpecovat plnenie úloh z akcných plánov, uvedených v prílohe Implementacnej správy 2009 – v opatrení 'Zvýšenie úrovne financného vzdelávania a všeobecnej financnej osvety' úlohu 2 – Predložit na rokovanie vlády návrh materiálno-technického zabezpecenia systému ochrany spotrebitela na financnom trhu“ a úlohu 3 – 'Vytvorenie akadémie financného vzdelávania.'" Odôvodnenie K uzn. vlády c. 734, úlohe B.2 - rok 2009 : "Pripájame sa k odôvodneniu Ministerstva financií SR, ktoré navrhuje úlohu zrušit z dôvodu neaktuálnosti."

uznesenia c. 98/2011 vláda zrušuje
Odôvodnenie


...vy neustále hovoríte o tom, že pán Orbán mával nejakým neviem mávatkom, že voľte Radičovú, to bola taká istá akcia ako vaše, keď ste sem zavolali do vašej kampane napríklad aj českého premiéra a tak ďalej a nikto vám nevytýka, že on máva nejakým mávatkom...

Tento výrok je neoveriteľný z niekoľkých dôvodov: jednak českého premiéra mohol Smer zavolať na svoju podporu do kampane naposledy v roku 2006, kedy bol predsedom vlády šéf ČSSD Paroubek (hľadať podporu u úradníckej vlády v roku 2010 by asi nemalo príliš zmysel).

O tom, že by sa niečo také stalo, sme informácie nenašli. O tom, že Paroubek (ako predseda strany, ale už nie vlády) mal podporiť Smer aj v minuloročnej kampani sa písalo na začiatku apríla , o tom, že by k naplneniu niečoho takého skutočne došlo, sme rovnako informácie nenašli.

na začiatku apríla


Robert Fico, keď vládol, tak nemal problém chodiť do Washingtonu. Teraz som ho stretol na oslavách dňa nezávislosti, bol sláviť túto oslavu so všetkými veľvyslancami, bola tam politická reprezentácia celého Slovenska. Robert Fico nakupoval F-16, nakupoval od Američanov tie Black Hawky, a keď bolo treba ísť po boku Američanov bojovať do Afganistanu, tak vyslal vojská.

Robert Fico sa zúčastnil na pracovnej ceste do Washingtonu v novembri 2013. Slovenská delegácia sa stretla s vtedajším prezidentom Barackom Obamom. O návšteve vtedy Fico povedal, že „potvrdila všetky naše očakávania. Sme strategickí partneri a máme záujem na vzájomne výhodných vzťahoch s USA”.

Vo štvrtok 8.júna 2023 sa na americkej ambasáde konali oslavy dňa nezávislosti, na ktorých sa Robert Fico zúčastnil spolu s ďalšími politikmi.

V roku 2016 Ministerstvo obrany SR nakúpilo prostredníctvom amerického vládneho programu FMS deväť nových viacúčelových vrtuľníkov Black Hawk.Vtedajší rezort označil tento krok za najväčší modernizačný projekt v histórii Ozbrojených síl SR. Taktiež bol počas vlády Smeru podpísaný kontrakt na nákup stíhačiek F-16 americkej výroby.

Washingtonu zúčastnil nakúpilo kontrakt


Ale ja som v kompetencii predsedu Národnej rady napríklad, nemám právo skúmať, ani sa pýtať ani pána Kollára, ani svojich poslancoch, vo svojom klube, aby mi predložili životopisy a vysvetlili situácie, prepáčte, takú kompetenciu nemám.

Andrej Danko tvrdí, že ako predseda NR SR, či ako člen poslaneckého klubu SNS, nemá v kompetencií kontrolu poslancov ohľadom ich činností v inom pracovnom či obdobnom pracovnom vzťahu, prípadne nemá právo žiadať informácie od poslancov o tom, akú podnikateľskú činnosť vykonávajú popri výkone funkcie poslanca. Na základe čl. 89 Ústavy SR predseda NR takúto kompetenciu naozaj nemá. Naopak touto kompetenciou disponuje Výbor NR SR pre nezlučiteľnosť funkcií, a to na základe ústavného zákona č. 357/2004 Z. z. o ochrane verejného záujmu pri výkone funkcií verejných funkcionárov. Výrok preto hodnotíme ako pravdivý.

Ústavy SR
zákona
členom
ústavného zákona
výboru
Národný bezpečnostný úrad


...kým v roku 2009 osemročné gymnáziá mali o 20 % lepšiu, vyššiu úroveň, v roku 2012 už len 5 % a v roku 2015 už 0,9 %, to znamená, z toho všetkého vyplýva, že to, čo sme si povedali kedysi, že tí nadanejší tam môžu ísť, vyzerá to tak, vzhľadom k tomu, že na hlavu žiaka dávame, samozrejme, tu dotáciu...

Národný ústav certifikovaných meraní vzdelávania (NÚCEM) po každom testovaní PISA vydáva publikáciu s názvom "Národné správy so štatistikami merania". Podpredseda NR SR uviedol štatistické výsledky porovnania matematickej gramotnosti na rôznych typoch škôl z vyššie spomenutej publikácie, ktorá vznikla na základe testovania z roku 2015. Ako to uvádza aj publikácia " V cykle v roku 2012 bol medzi 8-ročnými a 4-ročnými gymnáziami rozdiel v percentuálnom zastúpení na top úrovni viac ako 5 p. b. a v roku 2009 dokonca viac ako 20 p. b. žiakov v prospech 8-ročných gymnázií. V cykle v roku 2015 je však rozdiel medzi nimi už zanedbateľný a predstavuje 0,9 p. b.” ( .pdf , s. 37). Rozdiely medzi štvorročnými a osemročnými gymnáziami nemožno zovšeobecniť len na základe výsledkov testovania matematickej gramotnosti, preto výrok hodnotíme ako zavádzajúci. V prípade, ak sa pozrieme aj na čitateľskú a prírodovednú gramotnosť tak priemerne majú osemročné gymnázia len o 1,7 percentuálneho bodu vyššie zastúpenie študentov top skupine, na úrovni 5 - 6. V cykle v roku 2012 ( .pdf ) išlo o 1,2 percentuálneho bodu a v roku 2009 bol priemerný rozdiel na úrovni 13,8 percentuálneho bodu ( .pdf ). Výrok pripomína jeden zo záverov v rámci prezentácie výsledkov matematickej gramotnosti ( .pdf , s. 37): „V predchádzajúcich cykloch 8-ročné gymnáziá výrazne dominovali nad 4-ročnými v podiele žiakov na najvyšších úrovniach. V cykle v roku 2012 bol medzi 8-ročnými a 4-ročnými gymnáziami rozdiel v percentuálnom zastúpení na top úrovni viac ako 5 p. b. a v roku 2009 dokonca viac ako 20 p. b. žiakov v prospech 8-ročných gymnázií. V cykle v roku 2015 je však rozdiel medzi nimi už zanedbateľný a predstavuje 0,9 p. b.” Druhá časť výroku spomína dotáciu na hlavu, ktoré dostávajú osemročné gymnázia. Každá škola dostáva od štátu normatívny príspevok pre školu na kalendárny rok, tzv. normatív. Výšku tohto príspevku určuje zákon 597/2003 Z. z. , výška závisí od počtu žiakov, od typu školy a nákladov na chod školy. Teda školy dostávajú dotáciu aj na hlavu žiaka. Normatívy na rok 2018 určujú tú istú úroveň normatívu pre prvé štyri ročníky osemročného gymnázia ako pre základné školy a rovnakú podporu pre štvorročné gymnázia ako aj posledné štyri ročníky osemročného gymnázia. Dátum zverejnenia analýzy: 05.02.2018 Naspäť Nahlásiť chybu

.pdf
.pdf
.pdf
.pdf
597/2003 Z. z.
Normatívy


Ten návrh prináša okrem, čo ste spomenuli, ďalších finančných nákladov pre samosprávy, ale aj pre mnohých podnikateľov. Prináša minimálne tichú diskrimináciu Slovákov. Pretože v tých ustanoveniach sa hovorí, že napr. sociálne zariadenia, zdravotné zariadenia, aj orgány verejnej správy majú komunikovať s príslušníkmi menšiny v menšinovom jazyku aj prostredníctvom zamestnancov.

V návrhu zákona, ktorým sa mení a doplna zákon Národnej rady Slovenskej republiky c. 184/1999 Z. z.o používaní jazykov národnostných menšín v znení zákona c. 318/2009 Z. z. (.pdf) sa okrem iného píše: "§ 7 sa doplna odsekmi 3 a 4, ktoré znejú: (3) V obci podla § 2 ods. 1 sa v obecnej polícii môže v služobnom styku používat okrem štátneho jazyka aj jazyk menšiny. ( 4) Obcan Slovenskej republiky, ktorý je osobou patriacou k národnostnej menšine, má v obci podla § 2 ods. 1 právo obracat sa v jazyku menšiny na príslušníkov ozbrojených síl Slovenskej republiky, ozbrojených bezpecnostných zborov, iných ozbrojených zborov, Hasicského a záchranného zboru a obecnej polície (dalej len 'bezpecnostné a záchranné zbory'). Organizacné zložky bezpecnostných a záchranných zborov v obci podla § 2 ods. 1 vytvárajú podmienky na používanie jazyka menšiny podla tohto zákona a osobitných zákonov, a to najmä tým, aby medzi ich príslušníkmi boli v dostatocnom pocte zastúpené osoby, ktoré ovládajú jazyk menšiny." 27. § 5 sa doplna odsekom 3, ktorý znie: 3 ) Obcan Slovenskej republiky, ktorý je osobou patriacou k národnostnej menšine, má pri komunikácii s personálom zdravotníckych zariadení a zariadení sociálnych služieb v obci podla § 2 ods. 1 právo používat jazyk menšiny. Zdravotnícke zariadenie alebo zariadenie sociálnych služieb podla predchádzajúcej vety je povinné vytvárat podmienky na používanie jazyka menšiny podla tohto zákona a osobitných zákonov, a to najmä prostredníctvom zamestnancov ovládajúcich jazyk menšiny. Zdravotnícke zariadenie alebo zariadenie sociálnych služieb v prípade potreby zabezpecí tlmocenie."


...teraz napríklad najbližšie sa dalo do ministerstva, teda na ministerstvo dopravy 150 miliónov eur, z toho minimálne sto ide len na prípravu diaľnic a stavanie diaľnic.

Béla Bugár mal vo svojom výroku pravdepodobne na mysli prostriedky, ktoré majú byť v roku 2018 vynaložené na financovanie operačných programov Doprava a Integrovaná infraštruktúra. Táto čiastka skutočne predstavuje takmer 150 miliónov eur a z nej sa na výstavbu diaľnic a rýchlostných ciest má použiť necelých 100 miliónov eur. Napriek nie celkom jasnému vyjadreniu hodnotíme tento výrok ako pravdivý.

.pdf .pdf .pdf .pdf článok


Ale s výnimkou parlamentu a poslancov, ja som vrátil ako viete tejto vláde viac deväť zákonov.

Prezident Ivan Gašparovič vrátil počas vlády Ivety Radičovej 9 zákonov. Na stránke Národnej rady Slovenskej republiky sú tieto zákony uvedené. Na stránke prezidenta SR je v období od 14. decembra 2010 do 11. augusta 2010 uvedených taktiež presne deväť vrátených zákonov prezidentom SR.

vrátil stránke stránke


(...) sme štát s najväčším počtom politických strán, 150 politických strán (...)

Podľa správy TASR z 11. apríla 2015 je na Slovensku zaregistrovaných 156 politických strán. Z nich 86 je v likvidácii. Register s kompletným zoznamom možno nájsť na stránkach Ministerstva vnútra SR. V počte registrovaných politických strán na Slovensku sa teda Andrej Danko (SNS) nemýli, no Slovensko nie je štátom s najväčším počtom registrovaných politických strán. Príkladom krajiny, ktorá má niekoľkonásobne väčší počet politických strán, je India. Podľa správy PTI (Press Trust of India) z 9. augusta 2015 je v Indii registrovaných 1866 politických strán. Príkladom z Európy môže byť Taliansko , kde sa vo voľbách v roku 2013 uchádzalo o priazeň voličov až 169 strán. Výrok preto hodnotíme ako nepravdivý.

TASR Register PTI Taliansko


Chcem vám predstaviť štúdiu centra pre verejnú politiku, ktorá porovnávala 7 krajín európskych, 4 západoeurópske a 3 východoeurópske, vrátane Slovenska a táto štúdia konštatovala, že Slovensko, čo sa týka ekonomiky pomáha najpomalšie, dáva najmenej peňazí a využíva najmenej nástrojov na pomoc týmto ľuďom.

Štúdia Centra pre verejnú politiku, ktorá v apríli porovnala ekonomickú pomoc súvisiacu s koronavírusom na Slovensku, v Spojenom kráľovstve, Francúzsku, Nemecku, Rakúsku, Česku a Maďarsku, zistila, že slovenská pomoc je o.i. najmenej štedrá, najužšia a aj najpomalšia. Tvrdenie Erika Tomáša preto hodnotíme ako pravdivé.

Štúdia


Pokiaľ ide o voľbu alebo nomináciu pána Ódora za viceguvernéra, bolo to v čase, keď sme mali koaličnú vládu a toto bol návrh z dielne Mostu-Híd.

V rokoch 2016-2020 vládol Smer-SD v koalícií so stranou Most-Híd a SNS. Vo februári 2018 parlament schválil návrh na vymenovanie ekonóma Ľudovíta Ódora do pozície viceguvernéra NBS. Návrh predložilo ministerstvo financií pod vedením strany Smer-SD a jej nominanta Petra Kažimíra.

Informácie o nominácií Ódora do funkcie viceguvernéra stranou Most-Híd potvrdil aj vtedajší líder strany Béla Bugár.

Prezidentka sa rozhodla nominovať viceguvernéra Ódora do čela prvej úradníckej vlády, ktorú vymenovala 15. mája 2023.

vládol schválil predložilo vedením Informácie potvrdil nominovať vymenovala


551, pokiaľ mám správne číslo, subjektov zo Slovenska odišlo do daňových rajov.

Podľa Hospodárskych Novín odišlo presne 551 firiem v roku 2012 do zahraničia. K tomuto číslu dospela spoločnosť Bisnode , ktorá robí evidenciu firiem v daňových rajoch:

Hospodárskych Novín
Bisnode


V určitých veciach sa podarilo dohodnúť s vládnymi stranami napríklad, čo sa týkalo zemepisných názvov v učebniciach.

Tak ako Berényi uvádza, že v otázke novely školského zákona sa s vládnym SMERom dohodli . Novela bola prijatá hlasmi SMERu, SDKÚ, SMK, KDH a nezávislých poslancov.

dohodli prijatá


V PVV (programovom vyhlásení vlády, pozn.) bol, bolo povedané, že treba vytvoriť teda nejaké takéto zákony (zákony o partnerskom spolužití, pozn.).

Viskupič reaguje na otázku, ktorá sa týka avizovaného návrhu, ktorý by malo vypracovať ministerstvo spravodlivosti. Návrh by mal upravovať práva nezosobášených partnerov, nie je však jasné, čoho presne by sa mal týkať. V programovom vyhlásení vlády na obdobie 2021-2024 sa táto téma spomína len v majetkovej oblasti, kde sa píše, že “Vláda SR zlepší legislatívu v oblasti majetkových práv, týkajúcu sa osôb žijúcich v spoločnej domácnosti.” (str. 17) Keďže Viskupič nešpecifikuje, že zákon by mal vytvárať celý inštitút partnerského spolužitia, výrok hodnotíme ako pravdivý.

avizovaného
programovom vyhlásení


...dnes máme viac Európanov na území Británie, ako Britov na území EÚ.

Kancelária národnej štatistiky (En. Office for National Statistics) vyšla začiatkom tohto roku von s číslami, ktoré poukazujú na väčší počet Európanov žijúcich v UK - 3,2 milióna ľudí, než je počet Britov na území Európskej únie - 900 000. Výrok Martina Klusa hodnotíme ako pravdivý.

Kancelária
Britov
The Guardian


Ešte raz by ste nechali zabiť generála Lučanského?

Vyšetrovanie krajskej prokuratúry v Prešove vylúčilo v prípade smrti Milana Lučanského cudzie zavinenie. Milan Lučanský zomrel na následky zranení, ktoré si spôsobil sám pri pokuse o samovraždu. Výrok Roberta Kaliňáka, z ktorého vyplýva, že niekto nechal Lučanského zabiť a obviňuje z toho opozíciu, preto hodnotíme ako nepravdivý.

Krajská prokuratúra v Prešove prípad definitívne uzavrela v novembri 2022. Vyšetrovanie potvrdilo, že Milan Lučanský bol v čase incidentu v cele sám. Závery vyšetrovania preukázali , že 29. decembra 2020 o 16:30 pri podávaní večere bol nažive a sledoval televíziu. Keď si večeru do 16:39 neprevzal, príslušníci ZVJS otvorili celu a našli ho ležať na posteli s bundou uviazanou okolo krku, s rukami za hlavou. Napriek okamžite proskytnutej prvej pomoci Milan Lučanský na následky zranení zomrel o deň neskôr v nemocnici v Prešove.

Cudzie zavinenie v prípade smrti Milana Lučanského nezistila ani nezávislá komisia, ktorú zriadila vtedajšia ministerka spravodlivosti Mária Kolíková. Komisia mala 17 členov a jej členmi boli zástupcovia koalície, opozície, Ministerstva spravodlivosti SR či zástupca úradu verejného ochrancu práv ( pdf. , str. 2). Komisia v súvislosti so svojím vyšetrovaním vydala 23-stranovú záverečnú správu , v ktorej prezentuje svoje zistenia.

Vyšetrovanie krajskej prokuratúry v Prešove v novembri 2023 potvrdila aj generálna prokuratúra. Aktívne a zákonné vyšetrovanie potvrdil aj Generálny prokurátor Maroš Žilinka, ktorý sa osobne zúčastnil rekonštrukcie udalostí v Prešove.

„Generálna prokuratúra SR na základe podania splnomocnenca poškodených JUDr. Miroslava Radačovského preskúmala trestnú vec týkajúcu sa gen. Mgr. M. L. a skonštatovala zákonnosť uznesenia o zastavení trestného stíhania, pokiaľ ide o zranenie oka zo dňa 09. 12. 2020 a samovraždu zo dňa 29. 12. 2020 nezistiac cudzie zavinenie inej osoby na vzniku týchto zranení,“ uviedol v apríli 2024 hovorca Krajskej prokuratúry v Prešove Marián Spišák.

Prokurátor ešte v marci 2023 nariadil doplnenie dôkazov, pričom vyšetrovanie sa sústredilo už len na to, či príslušníci Zboru väzenskej a justičnej stráže (ZVJS) primerane reagovali na zdravotný stav Milana Lučanského a či mohli samovražde zabrániť.

Aj po doplnení dôkazov vyšetrovateľ opätovne zastavil stíhanie v septembri 2023. Proti tomuto rozhodnutiu podal splnomocnenec rodiny Radačovský sťažnosť, ktorú prokurátor zamietol ako nedôvodnú. Splnomocnenec podal sťažnosť tiež na Ústavný súd a následne opäť podal žiadosť o prešetrenie zákonnosti rozhodnutia na generálnu prokuratúru.

Ani podľa záverov z júla 2024 dozorcovia nepochybili. So záverom sa stotožnil tiež dozorujúci prokurátor aj prokurátor generálnej prokuratúry. „Prokurátor Generálnej prokuratúry SR predmetnú žiadosť o preskúmanie zákonnosti rozhodnutia vyšetrovateľa a prokurátora preskúmal, pričom neboli zistené pochybenia v rozhodnutí príslušnej krajskej prokuratúry ani vyšetrovateľa ÚIS,“ informovala hovorkyňa generálnej prokuratúry Zuzana Drobová a uviedla, že prípad úmrtia Lučanského je tak definitívne uzavretý.

Úrad inšpekčnej služby (ÚIS) na základe trestného oznámenia splnomocnenca poškodených Radačovského začal v novembri 2024 nové trestné konanie vo veci úmrtia Lučanského pre „podozrenie zo zneužitia právomoci verejného činiteľa“ aj napriek tomu, že vyšetrovateľ ÚIS už v minulosti trestné stíhanie pre podozrenie z trestného činu zneužitia právomoci verejného činiteľa zastavil .

Milan Lučanský pôsobil ako policajný prezident po odvolaní Tibora Gašpara od roku 2018. Po nástupe novej vlády na svojom poste v auguste 2020 skončil a odišiel do civilu. Milan Lučanský bol obvinený v kauze Judáš z obzvlášť závažného zločinu prijímania úplatku. Polícia ho zadržala 3.12.2020, keď sa vrátil z dovolenky v Chorvátsku a 6. decembra ho Špecializovaný trestný súd v Pezinku poslal do kolúznej väzby z dôvodu možného marenia vyšetrovania.

uzavrela preukázali nezistila pdf. správu potvrdila potvrdil zúčastnil uviedol doplnenie opätovne zamietol sťažnosť podal záverov začal zastavil skončil obvinený poslal


Najväčším problémom Ministerstva školstva je, že za posledné roky vystriedalo 18 ministrov, len za tejto vlády troch.

Od decembra 1989 do súčasnej doby mala Slovenská republika 17 ministrov školstva, a to vrátane súčasného ministra Draxlera . Je pravdou, že Draxler je už tretí minister súčasnej vlády. Výrok ako celok hodnotíme ako nepravdivý.

Draxlera
ponúka
Dušan Čaplovič
štrajkom učiteľov
finančnými prostriedkami
tendre
demisiu
Peter Pellegrini
kauzou predraženého nákupu CT
Juraj Draxler
systému duálneho vzdelávania
výučbe cudzích jazykov
rezortného informačného systému (RIS)


...tak nám rastie ekonomika, lebo máme dobrú kondíciu, že sa posilňuje kúpna sila obyvateľstva a obyvateľstvo dáva tie príjmy, ktoré dostáva zase do obchodu a do rastu ekonomiky Slovenska.

Kúpna sila, resp. spotreba domácností je jedným z faktorov, ktoré ovplyvňujú rast HDP - hrubého domáceho produktu, ktorý sa využíva na vyjadrenie veľkosti ekonomiky. Kúpna sila Slovenska postupne rastie , napriek tomu, že patrí k chudobnejšej polovici krajín EÚ. Podobne rastie aj ekonomika, teda rastie HDP a podľa prognózy Národnej banky Slovenska by mala rásť aj v nasledujúcich rokoch. Výrok hodnotíme ako pravdivý.

ovplyvňujú
rastie
chudobnejšej
rastie
rásť
zaradiť
komisia
ťahať
polovicu
8 294 eur


Na stole je návrh textu ústavného zákona, o ktorom môžme rokovať. My chceme, boli by sme veľmi radi, keby sa penzijný systém, ale nielen druhý pilier, prvý, druhý a dokonca aj tretí pilier, prvky z tretieho pilieru betónovali ústavným zákonom.

Presné informácie textu ústavného zákona sú momentálne nepotvrdené, nakoľko sa o ňom zatiaľ len diskutuje . Vládny aj opozičný predstavitelia potvrdili, že o tomto texte rokovali. Výrok preto hodnotíme ako pravdivý.

diskutuje TASR rokovať


Nepočul som nemeckého politika, ktorý by povedal, že Nemecko by mohlo byť v takej pozícii, že všetkým dovolí ostatným požičiavať, len zachráni nejaký nemecký cent. Z úst pani premiérky a pána Sulíka a SaS zaznieva už niekoľko dní, že je možné, že zo Slovenska nepôjde ani cent a zároveň my dovolíme ostatným zachrániť Európu.

Tlačová správa SaS 8.10.2011: Euroval v súčasnej podobe predstavuje pre Slovensko riziko obrovských ekonomických škôd, a preto je pre SaS neprijateľný a v tejto podobe ho poslanci za SaS nepodporia. Ako zodpovedná politická strana sme vo štvrtok (6. 10. 2011) ponúkli také riešenie, o ktorom sme presvedčení, že vďaka nemu daňoví poplatníci nebudú musieť posielať svoje peniaze do takých krajín, ktoré hospodária nezodpovedne a ktoré nedodržiavajú pravidlá. Koniec-koncov tento postoj prezentovala aj premiérka Iveta Radičová po rokovaní koaličnej rady v Častej – Papierničke (12. 9. 2011). SITA 28.9.2011 : Predseda poslaneckého klubu SaS Jozef Kollár po rokovaní s premiérkou za zatvorenými dverami potvrdil, že to vyzerá na dohodu. "Chceme riešenie, ktoré bude spĺňať dve podmienky, tou prvou je, že nebudeme blokovať ostatné krajiny, aby vytvorili euroval. Druhou podmienkou je, aby toto riešenie nevytiahlo zo slovenských daňovníkov jeden jediný cent," vyjadril sa Kollár. Radičovej návrh podľa neho tieto podmienky spĺňa. 12.septembra po rokovaní koalície v Častej Papierničke Radičová uviedla: „ V otázke podpory eurovalu medzi nami nedošlo k dohode. Dohodli sme sa na štátnom rozpočte, reformných zákonoch, ale nie na eurovale. Máme zhodu, že pri eurovale budeme postupovať tak, aby občania neprišli ani o cent."

Tlačová správa SaS 8.10.2011:
Euroval
SITA 28.9.2011
12.septembra


V roku 2008 bola po prvé úplne, úp=lne iná situácia. Mali sme rekordný ekonomický rast. V roku 2007 sme mali 10,4% rast. Napriek tomu vláda nevedela urobiť vyrovnaný rozpočet. Aj vtedy sme mali deficitný.

Podľa oficiálnych údajov štúdie Ekonomického ústavu Slovenskej akadémie vied (str. 8) bol HDP Slovenskej republiky v roku 2007 10,4 % ako uvádza I. Mikloš. Deficit štátneho rozpočtu v roku 2007 bol 1,9% z HDP.

10,4 %


Ten návrh (že má minister práce má predložiť do parlamentu návrhy, ako bojovať s nezamestnanosťou, pozn.),bol môj.

Žiadosť NR SR o podanie správy bola prednesená na schôdzi NR SR 29. januára 2013. Uznesenie bolo prijaté na návrh poslanca SMER-SD Jána Podmanického. Ako však uvádza TASR , o uznesenia sa snažili aj poslanci predseda SDKÚ Pavol Frešo a šéf KDH Ján Figeľ, avšak chceli, aby správa prišla do pléna skôr, než navrhoval Podmanický. Pôvodnými iniciátormi uznesenia boli predseda SDKÚ-DS Pavol Frešo spolu s Jánom Figeľom, výrok preto hodnotíme ako pravdivý, Minister Ján Richter mal na jej základe vypracovať správu " o aktuálnej situácii na trhu práce v Slovenskej republike a o opatreniach na jej zlepšenie ." Podľa nej mala byť správa predložená do 31. marca 2013. Takáto správa sa na žiadnej zo schôdzi po 31. január 2013 dosiaľ neobjavila . Táto správa (tlač č. 453) bola doručená do NR SR 28. marca 2013, teda v rámci stanoveného termínu. Dátum zverejnenia analýzy: 08.04.2013 Naspäť Nahlásiť chybu

Žiadosť NR SR
TASR
schôdzi
správa


...že príde 50 štábov na letisko, kde budú všetci predstavitelia, Martin Schulz, bol tam myslím si, že aj šéf našej, našej rady, luxemburský minister vnútra a bol tam grécky predseda vlády a slávnostne odprevadili do veľkého lietadla 30 ľudí, oproti tomu, že milión prišlo do Európy, tak to je naozaj karikatúra.

Kaliňákom udaný počet utečencov, ktorí počas roku prišli do Európy, približne zodpovedá počtu milión.4. novembra 2015 vykonalo Grécko relokáciu prvých migrantov do Luxemburgu, ktorej sa zúčastnili medzi inými aj predseda Európskeho parlamentu Martin Schulz, grécky premiér A. Tsipras či luxemburský minister zahraničných vecí (nie minister vnútra, ako povedal Kaliňák) J. Asselborn. Kaliňák taktiež správne uviedol počet relokovaných migrantov. Informáciu o počte štábov a účasti niektorého zo slovenských predstaviteľov sa nám nepodarilo zistiť. Výrok hodnotíme ako pravdivý. Podľa dostupných informácií IOM prišlo v roku 2015 (k 10. novembru 2015) do Európy cez morskú trasu približne 798,792 migrantov. Východnou stredomorskou a balkánskou trasou v období január - september 2015 prešlo do Európy podľa agentúry Frontex približne 359 171 migrantov. 4. novembra 2015 vykonalo Grécko relokáciu prvých migrantov do Luxemburgu. Išlo o šesť rodín zo Sýrie (21) a Iraku (9 ľudí), ktorí sa stali prvými z dvojročnej schémy financovanej EÚ (780 miliónov euro), slúžiacej na odbremenenie členských krajín najviac zaťažených utečeneckou krízou. Zúčastnili sa taktiež predseda Európskeho parlamentu Martin Schulz, grécky premiér A. Tsipras či luxemburský minister zahraničných vecí J. Asselborn. Tsipras varoval , že v tomto prípade išlo naozaj len o "kvapku v mori".

vykonalo prišlo Frontex vykonalo varoval


Rokujeme ďalej. Teraz sa rokuje veľmi intenzívne o úseku, ktorý je najťažší z ťažkých. Pod Žilinou. Hričovské podhradie, Dubná skala, kde je najdlhší tunel. A chceme, aby to bolo primerané aj európskym cenám, samozrejme kvalite aj časovým záujmom

Rokovania o týchto úsekoch prebiehajú. Informuje o tom agentúra SITA .

Informuje o tom agentúra SITA


Len to, čo spáchali teraz Smer s Martinom Poliačikom alebo s poslancami SaS a myslím si, že Andrej Hrnčiar z Mostu-Híd, čo zahlasovali vlastne za to, že všetkým dílerom drog, ktorí budú mať vlastne aj viac ako 10 dávok pri sebe, že vlastne zrušili trest, minimálny trest. Teraz mali 4 roky natvrdo do väzenia a teraz de facto môžu mať nulu, lebo to nieže iba zo 4 na 3 roky, ale zo 4 na 3 a pri 3 rokoch môže byť podmienka alebo skúšobná doba. Čiže vlastne zo 4 môžu mať 0.

Výrok Igora Matoviča hodnotíme ako pravdivý. Novela (.doc) trestného zákona znížila trestnú sadzbu za držanie drog z pôvodných 4 až 10 rokov odňatia slobody na 3 až 10 rokov:

Novela


Taliansko má 2500 ton zlata v cene viac ako 100 miliárd eur. Nech ich pekne predá na splatenie svojich dlhov.

Podľa viacerých údajov malo Taliansko v majetku takmer 2 500 ton zlata, viď napr tu , tu , alebo tu . Názory na riešenie Talianského dlhového problému odpredajom zlata sú rôzne. Napríklad analýza uverejnená agentúrou Reuters vyjadruje názor, že predaj zásob zlata nepredstavuje možné riešenie talianskeho dlhového problému. Jeden z dôvodov, prečo je túto možnosť analýza vylučuje je ten, že zlaté rezervy spravuje centrálna banka a nie vláda. Dôležitý je aj príklad snahy Talianska v roku 2009 zdaniť nezrealizované zisky zo zlatých rezerv, proti ktorému vystúpila Európska centrálna banka ( .pdf ), nakoľko by podľa nej došlo k porušeniu zákazu používať rezervy centrálnej banky na financovanie verejného sektora a nezávislosti talianskej centrálnej banky. V článku je tiež údaj o tom, že Taliansko má 2 450 ton zlata v hodnote 95 miliárd eur. (údaj z 1.9.2011, pozn.) Podľa iných údajov však cena zlata v čase kedy Richard Sulík povedal svoj výrok na cene 42,955 eur/kg, čo pri prepočte následne znamená, že cena talianskej zlatej zlatej rezervy by skutočne bola vyššia ako 100 miliárd eur. Skutočnosť či je odpredaj zlata riešením dlhovej krízy nehodnotíme. (výrok bol opravený 8.2.201š z nepravdivého na pravdivý). Dátum zverejnenia analýzy: 05.09.2011 Naspäť Nahlásiť chybu

tu tu tu analýza .pdf iných


15 obchodných zastúpení som zrušil, 12 nových som vytvoril.

Podľa TASR bola na Ministerstve zahraničných vecí najvýraznejšou systémovou zmenou integrácia ekonomických radcov z Ministerstva hospodárstva, zrušenie 15 obchodných zastúpení v štátoch Európskej únie a otvorenie 12 v nových krajinách. "Ekonomizácia diplomatickej služby je javom, ktorý priniesla doba a je prítomný vo všetkých krajinách. Tieto zmeny boli potrebné. Bude ich treba citlivo vyhodnocovať a keď bude treba, aj korigovať," podotkol pre TASR Dzurinda.

TASR


Tých 30.000 rodín, ktorí dnes platia preddavky a pritom nemusia zarábať, dnes za nulový úrok vás úverujú...Takže je to preddavok. Znamená, že bezúročné úverovanie štátu a my hovoríme 30.000 rodín, 30.000 živnostníkom uľavme z toho, aby nemuseli bezúročne úverovať daň.

Preddavky na daň platí v zásade každý daňovník, ktorého posledná známa daňová povinnosť presiahla 1 659,70 eur. Neplatí si ich sám napr. zamestnanec, ktorému preddavky zráža zamestnávateľ.

pripravila


Schválenie novej Energetickej politiky SR a posilnenie ochrany spotrebiteľa na trhu s energiami.

V októbri 2014 bol vládou schválený návrh novej energetickej politiky. Tento dokument " definuje hlavné ciele a priority energetického sektora do roku 2035 s výhľadom do roku 2050 " (EP SR). K posilneniu práv spotrebiteľa by mal prispieť tretí liberalizačný balík. Ochrana by mala prichádzať od regulátora cien najmä v oblasti poplatkov. V návrhu (. doc ) možno nájsť aj snahu o posilnenie ochrany spotrebiteľa na trhu s energiami.

návrh práv doc


Keď si zoberieme aj tú vyspelosť ekonomiky, silne industriálna krajina a podobne, tak sme zaostávali za európskym priemerom výrazne viac, boli sme okolo 50 %, vy (pozn. Česká republika) ste boli myslím, že už výrazne vyššie okolo 70.

Heger v tomto výroku odkazuje na rozdielne štartovacie čiary ktoré malo Slovensko a Česko po nežnej revolúcií a po rozdelení Československa.

Odvoláva sa na analýzu ministerstva vnútra vychádzajúcu z dát Eurostatu, Svetovej banky a Medzinárodného menového fondu. Podľa týchto dát začínalo Slovenské HDP na osobu na 50% priemeru EÚ v roku 1995 a dostalo sa na 70% až okolo roku 2007 (. pdf , s. 10). Výrok hodnotíme ako pravdivý. Komentár NBS k 30 rokom samostatnosti Slovenska porovnáva HDP na obyvateľa v parite kúpnej sily s priemerom krajín dnešnej EÚ 27 (. pdf , s. 4). V roku 1995 tento ukazovateľ výkonnosti slovenského hospodárstva nedosahoval ani polovicu priemeru, kým české hospodárstvo dosahovalo výkon podobe takmer 78 % priemeru EÚ 27. Priemerný Slovák si v roku 1995 mohol kúpiť o polovicu menej tovarov a služieb ako priemerný občan dnešnej EÚ 27, priemerný Čech iba o pätinu menej.

pdf pdf


My máme obrovské problémy ešte z minulosti a teraz sa nechcem venovať detailom, ako je cyklotrón. Jednoducho v rámci deblokácie ruského dlhu dlhé roky spätne, nakúpená technológia, ktorá sa doteraz nevyužila.

V rámci splatenia ruského dlhu z čias Sovietskeho zväzu voči Slovensku sa Ruská federácia zaviazala k vybudovaniu cyklotrónového urýchľovača, no k jeho dokončeniu doteraz nedošlo. V súčasnosti sa rieši podoba finalizácie tohto projektu, čím by si Rusko slnilo svoje záväzky voči Slovensku. Výrok preto hodnotíme ako pravdivý.

Hospodárskych novín
SME
TASR


Potom sa ukázalo, že sú dovnútra dohádaní ako, prepáčte pán podpredseda, poviem to ako psi, pokiaľ ide o generálneho prokurátora a prišli potom s návrhom, aby sa dostali z tejto šlamastiky, pretože niektorí poslanci mali iný názor ako žiadala pani Radičová, tak prišli s nedemokratickým návrhom, že poďme zmeniť tajnú voľbu na verejnú voľbu, čiže idú zmeniť.

Aj keď nie je možné hodnotiť pravdivosť intenzity výrokov R. Fica o rozhádanosti koalície a nedemokratickosti opatrenia, základné tvrdenie obsiahnuté vo výroku, že koalícia potrebuje kontrolovať ako volia jej poslanci, je pravdivé. Toto rozhodnutie padlo po neúspešnej voľbe GP, kedy poslanci vládnej koalície hlasovali za D. Trnku.

rozhodnutie padlo


Hneď na to začne (pozn. Hamran) kritizovať pána poslanca Krúpu, že by to vedel robiť lepšie.

Strana Sloboda a Solidarita (SaS) nedávno oznámila, že jej tím posilní bývalý policajný prezident Štefan Hamran. Ten sa krátko na to v diskusnej relácii kriticky vyjadril voči viacerým členom strany vrátane Richarda Sulíka, či Jany Bittó Cigánikovej. Juraja Krúpu, ktorý v strane pôsobí na pozícii experta na obranu a bezpečnosť, tiež nepriamo spomenul, nepovedal však že by jeho prácu vedel robiť lepšie, ako to tvrdí Samuel Migaľ. Jeho výrok preto hodnotíme ako nepravdivý.

Na tlačovej konferencii 10. marca 2025 oznámila strana SaS spoluprácu s bývalým policajným prezidentom Štefanom Hamranom ( 3:10 ). Hamran sa pritom v posledným eurovoľbách uchádzal o mandát na kandidátke Demokratov.

V relácii Braňo Závodský Naživo o dva dni neskôr sa Hamran kriticky vyjadril voči viacerým členom strany. Uviedol, že v minulosti so stranou nespolupracoval, pretože nesúhlasil s krokmi bývalého predsedu, Richard Sulíka, vyhlásil, že ak by sa Sulík do strany vrátil, okamžite by spoluprácu ukončil ( 12:30 ).

Na margo poslankyne Cigánikovej konštatoval, že mu je „bytostne nesympatická“ jej potýčka s Romanou Tabakovou. Kritizoval aj to, že poslankyni vyšiel v bulvárnom týždenníku Plus 7 dní „PR články“ v čase keď sa údajne Hamrana časopis snažil diskreditovať ( 24:10 ).

Pri otázke ohľadom rozdelenia úloh s Jurajom Krúpom, ktorý sa v strane venuje podobnej oblasti ako Hamran vyhlásil, že nad tým nerozmýšľal. Nevylúčil však, že by mohol byť vyzývateľom ministra Šutaja Eštoka na post ministra vnútra ( 20:40 ). Hamran však nepovedal, že by túto prácu vedel robiť lepšie, ako Krúpa. Podobné vyjadrenie nezaznelo ani v rozhovore pre portál 360tka či portál Napunk .

Vyjadrenie poslaneckého asistenta Samuela Migaľa pre Demagog.sk z 21. 3. 2025:

„Na otázku, či bude minister vnútra v kontexte, či chce nahradiť pána poslanca Krúpu uviedol pán Hamran: „Samozrejme, že o tom sa debatovalo, že keď Štefan Hamran strávil 25 plus rokov v oblasti vnútornej bezpečnosti a orgánov presadzujúcich právo a zastával, povedzme, že pomerne vysoké funkcie, vrátane policajného prezidenta, tak je to legitímne sa baviť o tom, že Štefan Hamran by mohol byť vyzývateľom Matúša Šutaja Eštoka o to kreslo v blízkej budúcnosti. On ma odtiaľ vyprevadil, možno ja ho teraz vyprevadím tiež.“ Uvedené (vyjadrenie pre je možné interpretovať, že chce nahradiť poslanca Krúpu ako tímlídra v oblasti vnútornej bezpečnosti. Zdôrazňujeme, že ambícia politika niekoho nahradiť vo funkcii je legitímna, ale vtedajší poslanec Migaľ mal plné právo upozorniť na vnímanie vyjadrení pána Hamrana. Priznávame, že úmysel nahradiť poslanca Krúpu z dôvodu, že by vedel robiť veci lepšie, je len aplikovaním všeobecne akceptovanej paradigmy, že niekto chce byt napríklad minister vnútra na úkor svojho kolegu preto, lebo to vie, a nie preto, že by to bývalý policajný prezident skutočne vedel robiť lepšie.”

uchádzal

potýčka

Napunk


Jediný jasne uznaný daňový podvodník, ktorý sedí v parlamente, je Igor Matovič.

V tomto výroku Robert Fico tvrdí, že Igor Matovič je uznaný daňový podvodník. Členovia strany SMER-SD často útočia na Igora Matoviča za údajne daňové podvody, ktorých sa vraj dopustil vo svojej minulej podnikateľskej kariére. Daňové úrady skúmali Matovičovo podnikanie už v roku 2011, kedy prišli k zisteniu, že Matovič daňový podvod nespáchal . K vyšetrovaniu sa v roku 2016 vrátila polícia, ktorá skúmala, či sa Matovič nedopustil trestného činu zatajovania účtovníctva. Národná kriminálna agentúra trestné stíhanie uzavrela, pretože skutok bol premlčaný . Keďže rozsudok o tom, či Matovič spáchal daňový podvod alebo nie, nepadol, hodnotíme výrok ako nepravdivý.

Smer-SD zaútočil na Igora Matoviča kvôli údajnému kráteniu daní až trikrát (v rokoch 2010, 2016 a 2017).

Prvýkrát obvinenie voči Matovičovi vyslovila Renáta Zmajkovičová, ktorá hovorila o podnikateľovi , ktorý krátko pred ohlásenou daňovou kontrolou predal svoju firmu inému človeku. Keď daňová kontrola žiadala vydanie daňových dokladov od nového majiteľa, ten tvrdil, že ich dal do zberu. Príbeh mal odkazovať na Matoviča, ktorý v roku 2008 previedol svoju firmu regionPRESS na inú osobu, pričom sa mal dopustiť krátenia daní. Toho sa mal Matovič dopustiť pri predaji firmy, kedy do daňového priznania nezahrnul príjem z predaja. Štátu tak mala vzniknúť škoda viac ako 600-tisíc eur. Daňové kontroly po prešetrení prípadu dospeli v roku 2011 k záveru, že Matovič na daniach zaplatil toľko, koľko mal.

O 6 rokov neskôr, t.j. v roku 2016, krátko pred parlamentnými voľbami premiér Robert Fico zvolal tlačovú besedu, na ktorej sa vrátil k údajným daňovým podvodom Igora Matoviča. Podľa Fica Matovič svoju firmu predal bielemu koňovi deň pred daňovou kontrolou za 122 miliónov slovenských korún a zničil účtovníctvo firmy za roky 1998-2008. Neskôr mal od zmluvy odstúpiť. Matovič toto obvinenie poprel.

Fico na tlačovej besede citoval z daňového spisu, čím sa vyskytlo podozrenie zo zneužitia daňového tajomstva. Kto informácie zo spisu vyniesol a či Fico porušil daňové tajomstvo v súčasnosti vyšetruje polícia .

Aj keď vyšetrovatelia potvrdili, že Matovič zaplatil toľko daní, koľko mal, v roku 2016 opäť začali skúmať jeho aktivity týkajúce sa daní. Trestné stíhanie vedené pre prečin skresľovania údajov hospodárskej a obchodnej evidencie bolo vo februári 2017 zastavené, pretože skutok bol už premlčaný . Denník Plus sedem dní v apríli 2017 priniesol správu , že podľa uznesenia k prípadu sa Matovič mal dopustiť trestného činu pri kúpe tlačiarenského stroja, ktorý nezaradil do nadobudnutého majetku, a tak sa vyhol zaplateniu dane vo výške viac ako 71-tisíc eur. Matovič podľa uznesenia tvrdil, že stroj kúpil za účelom predaja, avšak pri opätovnej kontrole našla daňová kontrola stroj stále v prevádzke.

V súvislosti s prípadom Matovič vyhlásil, že nechce, aby ho chránila premlčaná doba a žiadal vznesenie obvinenia. " Len súd dokazuje, kto spáchal trestný čin a kto nespáchal. Vzneste mi obvinenie, ja sa chcem brániť niekde na súde ," povedal Matovič.

Neskôr v apríli 2017 poslanci NR za SMER-SD Dušan Jarjabek a Richar Raši na tlačovej konferencii vyhlásili, že Matovič spáchal v minulosti daňový podvod a mal by sa vzdať poslaneckého mandátu. Na tlačovke sa vrátili ku kauze okolo tlačiarenského prístroja, ale prišli aj s novým obvinením, ktoré v ten istý deň zverejnil Plus jeden deň. Vyšetrovateľ NAKA poskytol denníku správu z uznesenia o zastavení trestného stíhania, v ktorej sa píše, že Matovič použil svoju matku na krátenie dane. V roku 2004 si Matovič vyúčtoval výdavky za používanie vozidla v hodnote takmer 63-tisíc eur. Keďže nepredložil žiadne podklady o nákupe pohonných hmôt, daňový úrad mu tieto výdavky neuznal. Matovič chýbajúce podklady zdôvodnil tým, že auto šoférovala jeho matka. Prípad bol podobne ako kúpa tlačiarenského stroja premlčaný.

Raši takisto napadol vysoký počet najazdených kilometrov na spomínanom aute: " Kým my sme mali štedrovečernú večeru, Veľkú noc, Matovič jazdil, jazdil a jazdil. Jediný, kto by to dokázal, by bol Forrest Gump. Je to exemplárny prípad, ako sa dá okradnúť štát. Čerešničkou na torte je, že v roku 2004 najazdil 220.000 kilometrov, ale v roku 2008 mal tachometer tohto auta iba 128.000 kilometrov. A v roku 2014, keď bolo auto predávané, malo najazdených len niečo vyše 200.000 kilometrov. Buď spáchal trestný čin daňového podvodu alebo stočil kilometre. "

Igor Matovič sa odmietol vzdať poslaneckého mandátu a obvinil SMER-SD za účelové prenasledovanie. Na Richarda Rašiho sa rozhodol podať trestné oznámenie pre krivé obvinenie.

V novembri 2017 Matovič informoval médiá o začatí policajného vyšetrovania proti jeho osobe pre podozrenie z krátenia daní, ku ktorému malo dôjsť ešte v roku 2008 pri predaji jeho firmy. Za vyšetrovaním Matovič videl snahy Roberta Fica o diskreditáciu opozície pred voľbami do VÚC.

nespáchal premlčaný kráteniu podnikateľovi krátenia škoda prešetrení tlačovú polícia premlčaný správu vznesenie vzdať denníku vzdať vyšetrovania


85% nášho priemyslu putuje alebo produktov putuje do Nemecka.

Podobný výrok sme overovali aj minulý týždeň z relácie o 5 minút 12 : Na stránke Štatistického úradu SR je možné nájsť tabuľku celkového dovoz a celkového vývozu podľa kontinentov a ekonomických zoskupení krajín v roku 2012 za mesiace január až marec. (Zdroj ŠUSR )

5 minút 12
ŠUSR
CIA Factbook


Sme jediná župa, ktorá platí úplne podľa zákona aj do súkromných zariadení (sociálnych služieb, pozn.), keď niekto si umiestni svojich rodičov alebo teda klientov do súkromných zariadení, a to dokonca aj mimo Bratislavského kraja, lebo taký je zákon. My ho jediní dodržiavame. Aj mimo Bratislavského kraja.

Pavol Frešo správne interpretuje zákonom stanovené kompetencie samosprávneho kraja. Nepodarilo sa nám však zistiť, či je BSK jediným krajom, ktorý prispieva aj zariadeniam sociálnych služieb, ktoré sú mimo svojho kraja. V kompetencii samosprávneho kraja je financovanie neverejných poskytovateľov sociálnych služieb a možnosť zabezpečenia sociálnej starostlivosti aj mimo územia kraja pre osoby s trvalým pobytom v kraji. Podľa zákona č. 448/2008 z. Z. o sociálnych službách § 71 (7) Ak vyšší územný celok zabezpečí fyzickej osobe s trvalým pobytom vo svojom územnom obvode poskytovanie sociálnej služby uvedenej v § 34 a 37 až 39 v obci alebo u poskytovateľa sociálnej služby, ktorého zriadila alebo založila obec alebo iný vyšší územný celok, vyšší územný celok uhrádza obci alebo poskytovateľovi sociálnej služby, ktorého zriadila alebo založila obec alebo iný vyšší územný celok, ekonomicky oprávnené náklady spojené s poskytovaním tejto sociálnej služby uvedené v § 72 ods. 5 znížené o výšku úhrady za sociálnu službu platenú prijímateľom sociálnej služby. Dátum zverejnenia analýzy: 07.11.2013 Naspäť Nahlásiť chybu


Tá pracovná skupina (vytvorená, aby predložila návrh zákona o štátnom občianstve pozn.), ktorej koniec koncov ak sa nemýlim je členom aj priamo pán Matovič, že príde predsa len s riešením, ktoré bude znamenať určitý posun.

Tasr.sk dňa 21. februára 2011 uviedla: " Premiérka Iveta Radičová (SDKÚ-DS) pozvala poslanca a lídra OĽ Igora Matoviča do pracovnej skupiny, ktorá rieši široko diskutovaný zákon o štátnom občianstve. "

Tasr.sk


Ministri zdravotníctva krajín EÚ sa zhodli, že zdravotné varovania majú pokrývať 65 % plochy krabičky. Podľa informácií z Ministerstva financií z mojej krajiny, akákoľvek veľkosť nad 65 % by technicky znemožnila umiestniť na krabičky kontrolnú známku.

Vladimír Maňka uvádza v obidvoch prípadoch správne informácie týkajúce sa zdravotných varovaní, ktoré majú pokrývať 65% plochy krabičky.

euractiv.sk schválil TASR


Faktom však zostáva, že za riaditeľovania pána riaditeľa Pittnera boli predsa správy, ktoré chodili do parlamentu, čítali sme ich obaja aj s pánom poslancom určite. Kde sa pravidelne hovorilo či o tunelovaní tunela Branisko, kde sa hovorilo o problematických veciach s privatizáciou.

Zo získaných informácií je jasné, že Pittner informoval o korupčných problémoch počas privatizácie ako aj o tunelovaní Braniska už v roku 2003. www.diaľnice.info (pôvodná správa www.mymirror.sk ) Polícia obvinila 10 ľudí z tunelovania, počas ktorého došlo pri výstavbe cestného tunela Branisko. Nejde však o novú kauzu. Správy o tunelovaní obsahuje informácia, ktorú predložil v roku 2003 do parlamentu vtedajší riaditeľ SIS Ladislav Pittner. Od roku 2004 sa prípadom zaoberá polícia. Pre úplnosť treba pripomenúť, že v tých rokoch bola pri moci SDKÚ a ministrom dopravy bol jej nominant Pavol Prokopovič. SME , 19.jún 2004: SIS zverejnila niekoľko vážnych obvinení z tunelovania štátnych podnikov (napríklad železníc, energetiky) a z korupcie pri ich privatizácii. Okrem iného tvrdí, že niektoré podniky SAD boli sprivatizované pod cenu navzájom prepojeným firmám, z ktorých dve vlastní podsvetie. Riaditeľ SIS Ladislav Pittner upozornil aj na tunelovanie pri výstavbe diaľničného tunela Branisko. SME , 20.máj 2005: Riaditeľ Slovenskej informačnej služby Ladislav Pittner hovoril včera pred poslancami o korupcii a tunelovaní štátneho majetku za rok 2004. Istá časť správy bola neverejná, ale aj z jej verejnej časti vyplýva, že napríklad verejné súťaže a stavby diaľnic či železníc sú korupčným prostredím. Predseda brannobezpečnostného výboru Robert Kaliňák zo Smeru povedal, že "aj počas tejto vlády sa zjavne preukázalo tunelovanie majetku a v mnohých prípadoch išlo o škody veľkého rozsahu". Dátum zverejnenia analýzy: 23.01.2012 Naspäť Nahlásiť chybu

SME

SME


Viete si predstaviť, že by kandidát na generálneho prokurátora skartoval a tvrdí, že omylom, dôležitú výpoveď poslanca Národnej rady? ... potom to vymazal aj z počítača, potom ešte obvinil sekretárky a potom sekretárky sa museli brániť a potom sám priznal, že to urobil aj on.

Podobný výrok sme už niekoľkokrát overovali ( O 5 minút 12, 19. februára 2012 ; O 5 minút 12, 20. január 2013 ). Priebeh spomínanej udalosti bol nasledovný:

O 5 minút 12, 19. februára 2012
O 5 minút 12, 20. január 2013
Hospodárske noviny
SME


Rovnako ako tak navrhoval (Igor Matovič, pozn.) zníženie platov poslancov, ale iba z opozičnej pozície, nikdy nie z vládnej, z ústavnej väčšiny.

Igor Matovič, ešte počas jeho pôsobenia v opozícii, prichádzal pravidelne s návrhom na zmrazenie alebo zníženie platov poslancov. Po nástupe jeho vlády už s takouto iniciatívou neprišiel, ani ako premiér, ani ako minister financií. Jeho poslanecký klub taktiež nepodporil ani opozičné návrhy na zníženie platov. S návrhom na zníženie platov prišiel Matovič opäť až po rozpade vládnej koalície a vymenovaní úradnickej vlády. Výrok Milana Uhríka preto hodnotíme ako pravdivý.

Plat poslanca Národnej rady sa odvíja od priemernej mzdy v hospodárstve za predchádzajúci rok. Poslancovi patrí plat vo výške trojnásobku priemernej nominálnej mesačnej mzdy zamestnanca v národnom hospodárstve za predchádzajúci kalendárny rok. K tomuti základnému platu poslanci dostávajú aj tzv. paušálne náhrady a funkčné príspevky. Za aktuálny 2023 sa tak poslanecké platy pohybujú v rozmedzí od 6260 eur po 7148.91 eur.

Priemerná mzda, na ktorú je poslanecký plat naviazaný, dlhodobo rastie , napriek ekonomickým krízam. Pravidelne sa tak objavujú iniciatívy na zmrazenie platov poslancov.

Od roku 2011 si poslanci každoročne platy zmrazovali. Zlom nastal koncom roka 2018, keď neprešiel žiaden z návrhov na zmrazenie platov. Poslancom tak nárazovo stúpol plat o 1500 eur.

Zmrazenie alebo zníženie platov navrhovalo aj hnutie OĽANO v rokoch 2014 , 2015 či 2017 , keď sa nachádzalo v opozícii. V roku 2019 , po tom čo neprešiel návrh na zmrazenie platov poslancov, prišiel Matovič dokonca s vlastným návrhom na výpočet.

V čase, keď mal Igor Matovič k dispozícii parlamentnú väčšinu, s iniciatívou zníženia alebo zmrazenia platov už neprišiel a jeho poslanecký klub, ani nepodporil iniciatívy opozičných poslancov. V marci 2020 žiadal poslanec za ĽSNS Marian Kotleba na schôdzi parlamentu prijať uznesenie, aby vláda v skrátenom legislatívnom konaní pripravila návrh novely zákona, ktorým by sa znížil plat poslancov a niektorých ústavných činiteľov najmenej o 33 % po dobu trvania mimoriadnych opatrení Za návrh vtedy hlasovali iba poslanci ĽSNS. Poslanec Šeliga vtedy uviedol, že tento návrh nebol podaný v súlade s rokovacím poriadkom.

V októbri 2021 prišiel s iniciatívou zmrazenie platov ústavných činiteľov nezaradený poslanec Milan Mazurek za stranu Republika. Poslanci vládnej koalície však odmietli bod zaradiť do programu riadnej schôdze parlamentu.

Po nástupe úradníckej vlády a rozpade parlamentnej koalície prišiel predseda hnutia OĽaNO opäť s iniciatívou zníženia poslaneckých platov. Igor Matovič predstavil v januári tohto roka nápad na zníženie platov poslancov. Na schôdzi návrh neprešiel do druhého čítania. Za bolo iba 33 zo 118 prítomných poslancov. Podľa návrhu Igora Matoviča sa mal plat poslancov znížiť až trojnásobne. Dostávali by však finančné príspevky od strany, za ktorú kandidovali. Financie by prideľovala strana podľa činnosti poslanca v parlamente.

patrí

rastie

neprešiel

prišiel

žiadal

prišiel

predstavil


Slovensko je minimálne 10 rokov terčom maďarskej zahraničnej politiky a jej záujmov,bolo dokonca v Maďarsku v roku 2004 referendum o tom ako udeliť alebo či udeliť zahraničným Maďarom občianstvo a s prekvapujúcim výsledkom Maďari povedal, že nie. Na to sa uskutočnila Medzinárodná konferencia v Budapešti v roku 2005, kde tie výsledky zhodnotil dokonca so špecifickým postom, ktorý v iných štátoch nie je splnomocnenec vlády pre štátne občianstvo s tým, že z štyroch kľúčových odpovedí a bola tá konferencia za zatvorenými dverami za účasti teda aj zahraničných odborníkov, odpovede boli nie.

Nedokázali sme zistiť, ktorú konferenciu mal Rafael Rafaj na mysli.


Čo sa týka majetku (nemocníc, pozn.) tam aj investujeme. Napríklad už sme opravili, alebo modernizovali teda v Komárne konkrétne, Levice operačné sály a teraz idú Topoľčany. Kupujú sa drahé prístroje, CTC tej najvyššej kategórie.

Je pravdou, že NSK investuje aj do modernizácii v nemocniciach. Ako uvádza TASR , v Komárne investoval NSK do rekonštrukcii operačných sál 452.000 eur. Podľa návrhu (.pdf, s.1) rozpočtu na rok 2013 bolo vyčlenených na rekonštrukciu operačných sál v Topoľčanoch 472.000 eur. Čo sa týka investícii prostredníctvom eurofondov, agentúra SITA informovala o tom, že "spolu 46,5 milióna eur z eurofondov išlo do siedmich zdravotníckych zariadení v Nitrianskom samosprávnom kraji (NSK). Tri z nich sú v Nitre, dve v Nových Zámkoch a po jednom v Leviciach a v Šahách."

TASR návrhu SITA


Keď vypukla vojna, jediné, čo sme mali, sme mali takýto štítok, na ktorom bolo napísané NATO, to bola naša jediná ochrana, pretože sme tu nemali žiadne zbrane. Na stíhačky sme čakali, naša ťažká ťažká technika je v takom stave, že potrebuje byť modernizovaná, preto toľko investujeme do nákupu novej techniky, ale nielen my, všetky krajiny pochopili a okamžite zdvíhajú percento HDP do obrany a bezpečnosti.

Vďaka vojne na Ukrajine Slovensko začalo modernizáciu vo vojenskej a obrannej oblasti. Náčelník generálneho štábu OS SR Generál Zemko uviedol , že v modernizácii a jej súčasnom tempe je potrebné pokračovať, vrátane investícií do obrany. Táto modernizácia zahŕňa napríklad kontrakty na nákup nových bojových vozidiel, či obnovu kasární. Aj ostatné krajiny Európskej Únie zvyšujú výdaje na obranu práve z dôvodu prebiehajúcej vojny na Ukrajine.

V decembri 2018 objednalo Slovensko 14 stíhačiek F16, ktoré mali doraziť v roku 2023, nakoniec sa ich dodanie oneskorí na prvý polrok 2024.

V návrhu rozpočtu SR na rok 2023 sa počíta s výdavkami na obranu vo výške 2,01% HDP (2,5 miliardy eur), čo je v súlade s našim záväzkom voči NATO.

uviedol
vojny na Ukrajine.
objednalo
oneskorí
návrhu rozpočtu
záväzkom


Toto je pre mňa zásadná otázka. V Európe okrem Holandska a sčasti Belgicka takýto model neexistuje (že štát financuje súkromné školstvo pozn.). A znovu opakujem, rodičia platia dane a štát zabezpečuje každému dieťaťu právo vzdelávať sa vo verejných VŠ. Ak chce niekto dieťa dať do súkromnej školy, je to jeho slobodné rozhodnutie, ale štúdium si musí zaplatiť. Tak je to všade v EÚ.

Výrok hodnotíme ako nepravdivý. Podľa analýzy z roku 2004 je síce pravda, že v Holandsku a vo flámskom spoločenstve v Belgicku sú súkromné školy subvencované a tento typ vzdelávania má v daných oblastiach prevahu nad verejným vzdelávaním, súkromné školstvo je však štátom financované aj v iných krajinách Európskej únie. Analýza autoriek Vincúrovej a Homolovej Súkromné vzdelávanie v štátoch Európskej únie (.pdf) z roku 2004 (pozn. vzhľadom na to, že analýza je z februára 2004, popisuje len tie krajiny, ktoré boli v danej dobe členmi EÚ) rozdeľuje vzťah medzi súkromným vzdelávaním a verejným financovaním do troch skupín. Prvú skupinu tvoria štáty, ktoré na činnosť súkromných škôl nedostávajú žiadne verejné prostriedky. Patrí sem Grécko a v Spojené kráľovstvo. Druhú skupinu tvoria Francúzsko, Portugalsko a Taliansko. V týchto krajinách dostávajú súkromné školy štátne dotácie na základe uzatvorených zmlúv, ktorých plnenie nariaďujú verejné orgány. Vo väčšine vtedajších štátov EÚ sú súkromné školy čiastočne alebo celkom financované štátom a vzdelávanie je poskytované za viac-menej rovnakých podmienok ako verejné vzdelávanie. Do tejto skupiny patrí Belgicko, Holandsko, Dánsko, Fínsko, Nemecko, Írsko, Rakúsko či Švédsko. Ako sa v analýze ďalej uvádza „ Verejné vzdelávanie má prevahu vo všetkých štátoch s výnimkou Holandska a flámskeho spoločenstva v Belgicku. Tam viac žiakov chodí do subvencovaných súkromných škôl .“ Čiže z posledne uvedeného vyplýva, že D. Čaplovič by hovoril pravdu ak by hovoril čisto o podiele súkromného vzdelávania na celkovom. O tomto však D. Čaplovič nehovorí. Hovorí, že štúdium si musí okrem Holandska a Belgicka všade zaplatiť. Toto nie je pravda, pretože je súkromné vzdelávanie financované štátom aj v ďalších krajinách ergo študent nemusí platiť vôbec alebo len čiastočne za celkové náklady na štúdium.

Analýza


Interpelácia hovorí jasne, že sa má venovať programovému vyhláseniu vlády a uplatňovaniu zákonov. Ani jedna z interpelácií, ktorú pán Hlina predkladal alebo teda kritizoval, sa netýkala uplatňovania zákonov alebo programového vyhlásenia vlády.

Minimálne v dvoch zo štyroch interpelácií, ktoré A. Hlina minulý týždeň predniesol v NR SR sa podľa našej analýzy vzťahujú na výkon zákonov a sú teda v súlade s pravidlami interpelácie. Vzhľadom na to, že minister vnútra Kaliňák hovorí, že ani jedna interpelácia A. Hlinu sa nespĺňala podmienky interpelácie, teda sa netýkala uplatňovania a vykonávania zákonov a plnenia programového vyhlásenia vlády a uznesení národnej rady vládou a jej členmi, výrok hodnotíme ako nepravdivý. Rokovací poriadok NR SR definuje interpeláciu nasledovne: "§ 129 (1) Interpeláciou sa na účely tohto zákona rozumie kvalifikovaná otázka, ktorá sa vzťahuje na uplatňovanie a vykonávanie zákonov, plnenie programového vyhlásenia vlády a uznesení národnej rady vládou a jej členmi." Uvádzame aj stručný prepis vystúpenia A. Hlinu v NR SR z minulého týždňa. Prvá interpalácia, ktorú predniesol A. Hlina bola určená ministrovi dopravy J. Počiatkovi. Týkala sa autobusov, ktoré sú podľa A. Hlinu v zlom stave a súťaže, ktorú vyhral rovnaký výrobca kvôli výhode päťdverových trolejbusov. " Tieto autobusy nakúpil Dopravný podnik mesta Bratislavy a sú v prevádzke. Sú v prevádzke, upozorňujem, že tieto autobusy sú v prevádzke, napriek tomu, že tieto chyby vykazujú, napriek tomu, že vedenie Dopravného podniku o tom vie, napriek tomu, že vedenie mesta o tom vie a tá interpelácia v časti bude položená, že či vie o tom aj ministerstvo dopravy a čo prípadne v tejto veci konalo, respektíve nekonalo, lebo ja si myslím a dokonca aj jeden iný občan si to myslí tiež a podal už aj trestné oznámenie, že dochádza k možnému pochybeniu, spáchaniu trestného činu všeobecného ohrozenia ." " A interpelácia sa týka toho, že je čerstvým dôkazom toho, že niekto vyhrá všetko, všetko na čo si zamanie, je aj súťaž, ktorá prebehla na trolejbusy. Toto boli autobusy a teraz mesto kúpilo, ide kúpiť trolejbusy. A by ste neverili, kto vyhral. No, zas vyhrali tí, z konzorciu s niekým iným, lebo ešte nevedia robiť elektromotory. Takže vyhrali zase tí a vyhrali, ešte to treba podotknúť, vyhrali preto, lebo mali obrovský advantage, obrovskú výhodu oproti iným. V tých kĺbakoch osemnásť metrových mali päť dverí, čo sa javí pre podmienky súťaže ako enormná výhoda, enormná pre zvýšenie premávky a neviem čo." Následne A. Hlina interpeloval ministerku zdravotníctva Z. Zvolenskú. Zákon o Národnom zdravotníckom informačnom systéme je podľa neho v rozpore s Ústavou, keďže kopíruje chorobopisy bez oznámenia pacientom. " Prosím vás pekne, ak niekto chce skenovať chorobopisy, myslím, že je zahodno tým ľuďom, občanom ich o tom informovať aspoň, lebo ústava, by ste neverili, ústava tiež pojednáva o jednej skutočnosti, že práva, osobné údaje sú chránené . Má to s tým súvis. Prosím vás pekne, moja interpelácia je nasledovná: viete, týmto chudákom ľudí, ktorí v tejto krajine naozaj sú Papuánci pomaly a tak sa k nim pristupuje, povedať, ako to robia v iných slušných európskych krajinách?" V tretej časti svojho vystúpenia interpeloval ministra hospodárstva Malatinského v súvislosti s informáciou, ktorá sa objavila v médiách a hovorí o obchode, ktorý zabezpečí lacnejší plyn pre domácnosti. " Takže moja interpelácia je v tom, pán minister, čo vlastne ste kúpili? A to, čo ste kúpili, ako môže ovplyvňovať ceny plynu pre domácnosti." Interpelácia na ministra Kaliňáka sa týkala záznamu, na ktorom bol policajnou kamerou zachytený Ján Slota: "Pán minister, chcel som teda len poprosiť, aby ste mi odpovedali na to, že prečo sa ten záznam nezverejnil a v prípade teda, že tvrdíte, že je potrebný súhlas niekoho kto ho vyhotovil v pracovnom čase, s pracovnou kamerou, ktorú platili ľudia tejto krajiny , tak myslím, že neni Felínim, takže znova pokračujem a poprosím o korektnú odpoveď, že prečo tento záznam nemôže byť zverejnený, kde iné sú ďaleko veľkým úspechom prezentované." Minimálne v prípadoch interpelácie ministerky zdravotnícka Z. Zvolenskej a ministra dopravy Počiatka je možné hovoriť o interpelácií, ktorá sa týka uplatňovanie zákonov alebo programového vyhlásenia vlády SR. V prvej interpelácii A. Hlina poukazuje na zlý stav autobusov, ktorých prevádzkou je podľa neho páchaný trestný čin všeobecného ohrozenia. Ním prednesená interpelácia sa teda vzťahuje na vykonávanie a uplatňovanie zákonov. V druhej interpelácii hovorí o prípade, v ktorom podľa neho došlo k rozporu s Ústavou. Táto interpelácia na ministerku Zvolenskú sa teda vzťahuje na uplatňovanie zákonov. Dátum zverejnenia analýzy: 09.09.2013 Naspäť Nahlásiť chybu

poriadok
Prvá
Následne
V tretej časti
Interpelácia


Dnes sa ukazuje, že konkrétne Grécko klamalo nielen medzinárodné spoločenstvo v priebehu priam desiatok rokov, ale napríklad aj opäť bolo pochybenie, keď vykázalo 12,7 % deficit, hoci reálne má 13,8.

Rafael Rafaj hovorí o problémoch výpočtu gréckeho deficitu v roku 2009. Deficit v tomto roku bol niekoľko krát menený. Prvé odhady, ktoré boli vydané ešte pred voľbami v roku 2009 hovorili o deficite na úrovni 3% HDP a tesne pred voľbami 6% HDP. Toto číslo bolo po voľbách zvýšené na úroveň 12,7% HDP a v nasledujúcom kroku bol odhadovaný deficit skutočne zvýšený na úroveň 13,8% HDP o ktorom hovorí Rafaj. Ani to však nebolo všetko a eurostat nakoniec deficit Grécko v roku 2009 upravil na úroveň vyše 15%.

hovorili eurostat upravil očakávali


Vy na tlačových konferenciách, aj aj s ministrom Naďom drzo obviňujete každého, kto má len trochu pochybnosť o tom, ako to máme spraviť, ak to máme spraviť, že je nepriateľ štátu alebo nedajbože nepriateľ Ukrajiny.

Heger v minulosti kritizoval Fica aj Pellegriniho za ich postoje k pomoci Ukrajine, či už pri stíhačkách alebo protiraketovom systéme S-300. Generalizáciu, že obviňujú každého, kto s nimi nesúhlasí v prevedení pomoci, za nepriateľa štátu, však hodnotíme ako zavádzanie.

Na tlačovej konferencii z 10. februára 2022 Heger s Naďom oznámili svoj zámer poslať slovenské uzemnené stíhačky MiG-29 na Ukrajinu v boji proti ruskému agresorovi. Eduard Heger na nej označil Roberta Fica za cynika či klamára, práve kvôli jeho negatívnemu postoju o darovaní stíhačiek a vôbec zbraní Ukrajine.

Po návšteve Buče v apríli 2022 a darovaní S-300 premiér Heger kritizoval (3:15) Pellegriniho a Fica a pozýval ich na Ukrajinu:

„Nadbiehajú Rusku, správajú sa ako ruskí agenti, už len môžeme čakať, že sa dozvieme, že sú vlastne platení z ruských peňazí.“

Fico a Pellegrini pritom nie sú jediní, kto sa vyjadruje ku posunu stíhačiek kriticky: napríklad aj ústavný právnik Vincent Bujňák sa vyjadril , že darovanie stíhačiek je zásadnou otázkou zahraničnej politiky, na ktorú odvolaná vláda nemá kompetencie ani v prípade súhlasu prezidentky.

konferencii
oznámili
označil
kritizoval (3:15)
vyjadril


Táto cyklotrasa je zároveň určená aj pre kolieskové korčule, teda s hladkým asfaltovým povrchom.

Manka správne hovorí, že cyklotrasa je urcená aj pre kolieskové korcule.

kolieskové


A dostanem sa do takej absurdnej situácie, že áno medzi krajinami, ktoré ľudia vnímajú, že nám pomáhajú, je napr. Ruská federácia. Faktom, že z Ruskej federácie žiadna žiadna pomoc neprišla.

Marcový prieskum agentúry Focus pre DenníkN ukázal , že 25 percent občanov hodnotí Rusko ako krajinu, ktorá Slovensku pomáha v boji s koronavírusom. Podľa hovorcu Ministerstva zahraničných vecí Juraja Tomagu však rezort začiatkom apríla žiadnu pomoc od ruskej vlády neevidoval . „ V skutočnosti nám Rusko nepomohlo nijako, zatiaľ čo Európska únia nám môže pomôcť niekoľkými miliardami eur, ktoré budú kľúčové na záchranu ekonomiky,“ potvrdil 18. apríla štátny tajomník rezortu Martin Klus. Demagóg.SK sa snažil túto informáciu overiť ešte raz na ministerstve, email však zostal bez odpovede. Tvrdenie Ivana Korčoka napriek tomu hodnotíme ako pravdivé.

ukázal neevidoval potvrdil


To je systém, ktorý je starý takmer 40 rokov a o 2 roky ide do šrotu o 2 roky. (pozn. S-300)

Slovenská republika dodala Ukrajine svoj raketový systém protivzdušnej obrany sovietskej výroby S-300. Stalo sa tak 8. apríla.

Minister Naď sa k tomu vyjadril na svojom Facebooku: „Na žiadosť Ukrajiny a po zabezpečení ďalšieho špičkového systému Patriot, ktorý príde na Slovensko v priebehu budúceho týždňa, sme dosluhujúci systém S-300 dopravili bezpečne na Ukrajinu.“

Naď na sociálnej sieti tiež spomenul, že systém S-300, ktorý Slovensko vlastnilo bol vyrobený v roku 1987 a má teda 36 rokov. Tvrdenie o 40 ročnom systéme preto hodnotíme ako ešte pravdivé.

Ozbrojené sily SR uviedli , že systém S-300 nemal pravidelné dlhodobé opravy od roku 1991. Technická údržba systému bola náročná, no na Ukrajinu bol systém odoslaný v 100% stave.

vyjadril uviedli